SPRÁVA FINANČNEJ KONTROLY

BRATISLAVA

Číslo: II / 208 / 2008

# Výročná správa

o činnosti Správy finančnej kontroly Bratislava

za rok 2007

Predkladá:

Ing. Peter Hrnek, CSc.

riaditeľ SFK Bratislava

Bratislava, marec 2008

1. Identifikácia organizácie

Názov a sídlo | ## SPRÁVA FINANČNEJ KONTROLY BRATISLAVA Drieňová 34 826 25 B r a t i s l a v a
Telefónne číslo | 02/ 48 21 29 10 – riaditeľ
Fax | 02/ 48 21 29 99
E–mail | ostertag@sfkba.sk
Internetová adresa | www.sfkba.sk

## Vedúci organizácie a členovia vedenia organizácie

- Ing. Peter Hrnek, CSc., riaditeľ Správy finančnej kontroly Bratislava
- Ing. Viera Beňová, vedúca odboru ekonomicko-správneho a osobného úradu
- zástupca riaditeľa
- Ing. Ladislav Vulgan, vedúci odboru finančnej kontroly
- Správa finančnej kontroly Bratislava (ďalej len “SFK Bratislava”) bola zriadená dňom 15.05.1991 (rozhodnutie ministra financií SR č. 13 z 03.05.1991, vydané v súlade so zákonom SNR č. 592/1990 Zb.).
- 1. Zákonom č. 440/2000 Z.z. o správach finančnej kontroly zo dňa 1. decembra 2000 v znení neskorších predpisov bola v zmysle § 2 ods. 1.a) zriadená Správa finančnej kontroly so sídlom v Bratislave s pôsobnosťou v územných obvodoch Bratislavského, Trnavského a Nitrianskeho kraja.

Novelou citovaného zákona o správach finančnej kontroly č. 618/2004 Z.z. bol tento doplnený o § 2a s účinnosťou od 1.1.2005, ktorým sa splnomocňuje Ministerstvo financií SR (ďalej len „MF SR“) v odôvodnených prípadoch poveriť správy finančnej kontroly výkonom kontroly aj mimo ich územnej pôsobnosti.

V rozsahu svojej pôsobnosti je samostatným kontrolným orgánom a pri výkone finančnej a cenovej kontroly je viazaná iba zákonmi a inými všeobecne záväznými právnymi predpismi. SFK Bratislava riadi a za jej činnosť zodpovedá riaditeľ, ktorého vymenúva a odvoláva minister financií SR.

1.1.2.Forma hospodárenia

Správa finančnej kontroly Bratislava je rozpočtovou organizáciou, ktorá je svojimi príjmami a výdavkami napojená na rozpočet Ministerstva financií SR. Je v priamej riadiacej pôsobnosti MF SR.

1.2.Predmet činnosti

- V zmysle § 3 zákona NR SR č. 440/2000 Z.z. o správach finančnej kontroly a § 3a zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov SFK Bratislava
- Vykonáva následnú finančnú kontrolu
- v štátnych rozpočtových a štátnych príspevkových organizáciách,
- prostriedkov štátneho rozpočtu a prostriedkov štátnych fondov poskytnutých obciam,
- iných právnických a fyzických osôb ,
- prostriedkov Európskej únie a iných prostriedkov zo zahraničia na financovanie projektov na základe medzinárodných zmlúv,
- vykonáva cenovú kontrolu podľa zákona č. 18/1996 Z.z. o cenách,
- kontroluje správu a nakladanie s majetkom štátu podľa zákona č. 278/1993 Z.z. o správe majetku štátu,
- rozhoduje v konaní o porušení rozpočtovej resp. finančnej disciplíny a cenovej disciplíny v rozsahu podľa zákona č. 523/2004 Z. z. o rozpočtových pravidlách verejnej správy v znení neskorších predpisov a zákona č. 18/1996 Z.z. o cenách,
- ukladá a vymáha odvody, penále a pokuty podľa osobitného predpisu v rozsahu podľa zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov a zák. č. 278/1993 Z.z. o správe majetku štátu,
- spolupracuje s Európskou komisiou a Účtovným dvorom Európskej únie pri plnení záväzkov vyplývajúcich z medzinárodnej zmluvy,
- kontroluje vyberanie súdnych poplatkov podľa zákona č. 71/1992 Zb. o súdnych poplatkoch a poplatku za výpis z registra trestov,
- v zmysle novely devízového zákona účinnej od 1.7.2004 vymáha pokuty uložené devízovým orgánom (Národnou bankou Slovenska).

### 2. Poslanie a strednodobý výhľad organizácie

2.1.Poslanie organizácie

Poslanie SFK Bratislava vychádza zo zákona č. 440/2000 Z. z. o správach finančnej kontroly, kde sú v § 3 v nadväznosti na § 3a zákona č. 502/2001 Z.z. o finančnej kontrole a vnútornom audite a o zmene a doplnení niektorých zákonov uvedené najdôležitejšie úlohy organizácie, a to najmä:

- výkon následnej finančnej kontroly hospodárenia s verejnými prostriedkami (najmä prostriedkami štátneho rozpočtu a prostriedkami Európskej únie) a s inými prostriedkami zo zahraničia, poskytnutými na financovanie projektov na základe medzinárodných zmlúv
- výkon cenovej kontroly podľa zákona č. 18/1996 Z. z. o cenách
- rozhodovanie v konaní o porušení finančnej disciplíny a cenovej disciplíny v rámci správneho konania
- kontrola správy majetku štátu podľa zákona č. 278/1993 Z. z. o správe majetku štátu
- ukladanie a vymáhanie odvodu a penále za porušenie rozpočtovej resp. finančnej disciplíny a cenovej disciplíny
- ukladanie pokút v zmysle zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov
- prešetrovanie sťažností, podnetov a petícií

Právna forma kontrolovaných subjektov:

- orgány štátnej správy
- iné rozpočtové organizácie (štátne aj obecné)
- príspevkové organizácie (štátne aj obecné)
- nadácie
- občianske združenia
- obce (vyššie územné celky)
- podnikateľské subjekty: štátne podniky

akciové spoločnosti

spoločnosti s ručením obmedzeným

družstvá

fyzické osoby:

- živnostníci

- samostatne hospodáriaci roľníci

V orgánoch štátnej správy a v štátnych rozpočtových a príspevkových organizáciách je Správa finančnej kontroly oprávnená kontrolovať všetky finančné prostriedky, s ktorými tieto subjekty hospodária.

Výsledky činnosti SFK Bratislava využívajú predovšetkým:

- MF SR (výkon kontrol v súlade s plánom a zameraním kontrolnej činnosti MF SR na príslušný rok a výkon kontrol nad rámec zamerania kontrolnej činnosti na základe podnetov MF SR, vypracovanie ročnej správy o výsledkoch následných finančných kontrol a predkladanie MF SR, spolupráca so sekciou kontroly a sekciou auditu a kontroly medzinárodných finančných zdrojov MF SR pri kontrolných aktivitách a iných úlohách, predkladanie výsledkov kontrol a vypracovanie stanovísk),
- ostatné ústredné orgány a NKÚ SR (vydávanie rozhodnutí v správnom konaní za účelom uloženia odvodu a penále za porušenie rozpočtovej resp. finančnej disciplíny na základe výsledkov kontrol týchto orgánov),
- orgány Európskej únie (zabezpečenie informovanosti o vykonaných kontrolách a úrovni dodržiavania legislatívy Európskej únie, legislatívy SR a vnútorných aktov riadenia pri hospodárení s prostriedkami Európskej únie),
- rozpočtové a príspevkové organizácie, ako i podnikateľské subjekty, v ktorých sa odráža výchovná funkcia kontrolnej činnosti, čo sa prejavuje v dodržiavaní zákonnosti v nasledujúcich obdobiach ich činnosti,
- ostatné subjekty a široká verejnosť (výkon kontrol na základe podnetov týchto subjektov, poskytovanie informácii o výsledkoch kontrol na základe zákona o slobodnom prístupe k informáciám) v prípadoch, ak na základe ich podnetov sú vykonávané kontroly a prijímané opatrenia na odstránenie zistených nedostatkov,
- orgány činné v trestnom konaní,
- riadiace orgány (ministerstvá) pri vyhodnocovaní žiadostí na poskytnutie podpory zo štrukturálnych fondov Európskej únie.

2.2. Najdôležitejšie úlohy Správy finančnej kontroly Bratislava na rok v ďalšom období

1. Finančná kontrola prostriedkov štátneho rozpočtu

- kontrola hospodárenia s verejnými prostriedkami a správy majetku štátu v rezorte Ministerstva práce, sociálnych vecí a rodiny SR,
- kontrola hospodárenia s verejnými prostriedkami a správy majetku štátu v rezorte Ministerstva školstva SR,
- kontrola hospodárenia s verejnými prostriedkami a správy majetku štátu v rezorte Ministerstva hospodárstva SR,
- kontrola hospodárenia s verejnými prostriedkami a správy majetku štátu v rezorte Ministerstva spravodlivosti SR,
- kontrola hospodárenia s verejnými prostriedkami a správy majetku štátu v krajských prokuratúrach,
- kontrola splnenia opatrení prijatých na nápravu nedostatkov zistených finančnou kontrolou a na odstránenie príčin ich vzniku ,
- kontrola použitia a zúčtovania finančných prostriedkov poskytnutých zo štátneho rozpočtu obciam a rozpočtovým a príspevkovým organizáciám v ich zriaďovateľskej pôsobnosti,
- kontrola dotácií poskytnutých zo štátneho rozpočtu podnikateľským subjektom v rezorte pôdohospodárstva,
- kontrola prostriedkov poskytnutých z rozpočtovej rezervy vlády SR a rozpočtovej rezervy predsedu vlády SR,

2.2.2. Finančná kontrola prostriedkov Európskej únie

- kontrola hospodárenia s prostriedkami predvstupového programu PHARE a prostriedkami spolufinancovania
- kontrola správnosti a oprávnenosti použitia prostriedkov Európskeho fondu regionálneho rozvoja v rámci SOP Priemysel a služby a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho fondu regionálneho rozvoja v rámci OP Základná infraštruktúra a prostriedkov spolufinancovania zo štátneho rozpočtu SR
- kontrola správnosti a oprávnenosti použitia prostriedkov Európskeho sociálneho fondu v rámci SOP Ľudské zdroje a prostriedkov spolufinancovania zo štátneho rozpočtu SR
- kontrola správnosti a oprávnenosti použitia prostriedkov Európskeho sociálneho fondu v rámci JPD NUTS II – Bratislava Cieľ 3 a prostriedkov spolufinancovania zo štátneho rozpočtu SR
- kontrola správnosti a oprávnenosti použitia prostriedkov Európskeho fondu regionálneho rozvoja v rámci JPD NUTS II – Bratislava Cieľ 2 a prostriedkov spolufinancovania zo štátneho rozpočtu SR
- kontrola správnosti a oprávnenosti použitia prostriedkov Európskeho sociálneho fondu v rámci Iniciatívy Spoločenstva - EQUAL a prostriedkov spolufinancovania zo štátneho rozpočtu SR
- kontrola splnenia opatrení prijatých na nápravu nedostatkov zistených následnou finančnou kontrlou a na odstránenie príčin ich vzniku - EÚ
- kontrola hospodárenia s prostriedkami Prechodného fondu a spolufinancovania z národných zdrojov

2.2.3Správne konanie

Úlohy správneho oddelenia SFK Bratislava na obdobie roka 2007 a ďalšie obdobie vyplývajú zo zameraní kontrol vykonávaných odborom finančnej kontroly a útvarov vnútornej kontroly ústredných orgánov SR a NKÚ. Činnosť správneho konania je spojená v súlade s ustanovením § § 3 zákona NR SR č. 440/2000 Z. z. o správach finančnej kontroly a zákona č. 71/1967 Zb. o správnom konaní (správny poriadok) s vydávaním rozhodnutí o:

- porušení rozpočtovej disciplíny podľa zákona NR SR č.303/1995 Z.z. o rozpočtových pravidlách,
- porušení finančnej disciplíny podľa zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov,
- porušení cenovej disciplíny podľa zákona NR SR č. 18/1996 Z.z. o cenách,
- uložení pokuty podľa zákona NR SR č.502/2001 Z.z. o finančnej kontrole a vnútornom audite a o zmene a doplnení niektorých zákonov.

Zadokumentované prípady porušení uvedených zákonov sa riešia podľa zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov, ktorý s účinnosťou od 1.1.2005 nahradil zákon NR SR č.303/1995 Z.z. o rozpočtových pravidlách. Vydávanie rozhodnutí na základe kontrolných zistení je vykonávané v súlade so zákonom č. 71/1967 Zb. o správnom konaní (správny poriadok)v znení neskorších predpisov v každom prípade tak, ako to ustanovujú citované zákony. Uvedený zákon o správnom konaní je určujúci aj v správnom konaní pri vymáhaní odvodov a penále za neoprávnené použitie alebo zadržanie prostriedkov štátneho rozpočtu, štátnych fondov, Európskej únie ako aj vymáhanie nezaplatených pokút sa vykonáva v súlade so zákonom č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov prostredníctvom súdneho exekútora, tiež sa dodržiavajú ustanovenia zák.č. 278/1993 Z.z. o správe majetku štátu v znení neskorších predpisov.

2.2.4. Odbor ekonomicko – správny a osobný úrad

Vecné plnenie úloh SFK Bratislava, ich rozsah a kvalita, je úzko naviazané na ich rozpočtové zabezpečenie v štátnom rozpočte na príslušný rok.

SFK Bratislava plánuje – rozpisuje rozpočet výdavkov v trojročnom rozpočtovom horizonte, pričom pri zabezpečovaní úloh organizácie v priebehu rozpočtového roka dochádza ku prehodnocovaniu rozpočtových priorít vzhľadom k reálnym podmienkam. Rozhodujúcimi výdavkami sú, okrem mzdových a s tým súvisiacich výdavkov zabezpečujúcich odvodové povinnosti, výdavky na cestovné, energie, dopravné a výdavky na obstaranie a zabezpečenie prevádzky výpočtovej techniky a to ako z bežných, tak aj z kapitálových výdavkov.

Vychádzajúc z uvedených skutčností sa zabezpečuje komunikácia s Ministerstvom financií SR už v štádiu prípravy rozpočtu na zabezpečenie objektivity výdavkov, ich presnú a objektívnu kvantifikáciu najmä vzhľadom na plánovanie inflácie, zmeny cien energií, vodného a stočného, cestovného, úpravy sadzieb daní, ako i iných úprav, ktoré vplývajú na rozpočtové výdavky, a to i na zabezpečovanie rozpočtového krytia nových úloh, ktoré neboli známe v čase zostavovania rozpočtu, a ktoré vyplynú pre SFK Bratislava v priebehu roka.

Z hľadiska pozície SFK Bratislava v informačnom systéme MF SR permanentne pretrvávajú problémy v používaní systému SAP a to najmä z dôvodu nedopracovaných postupov účtovania a následne ich aplikácie. Systém je menej flexibilný ku požiadavkám platnej legislatívy a potrebám účtujúcich subjektov. V praxi to vedie k vytváraniu postupov vedúcich k obchádzaniu platnej metodiky MF SR a vytváraniu nadbytočných krokov, komplikujúcich (zdržujúcich) spracovávanie jednotlivých agend v jednotlivých moduloch.

Problematickou oblasťou ostáva aj naďalej pre SFK Bratislava plnenie úloh kontroly prostriedkov EÚ v zmysle nariadení EÚ programového obdobia 2007 – 2013.

Za súčasných podmienok nie je možné, aby SFK Bratislava zvýšila podľa uznesenia vlády SR č. 396/2007 počet zamestnancov kontrolujúcich použitie prostriedkov EÚ ku koncu roka 2008 na konečný plánovaný stav 50 zamestnancov. Uvedená skutočnosť vyplýva zo samotného uznesenia, v zmysle ktorého zvýšenie počtu administratívnych kapacít má byť kryté z refundácie nákladov a miezd z prostriedkov Technickej pomoci.

V zmysle zákona č. 440/2000 Z. z. v znení neskorších predpisov Správa finančnej kontroly Bratislava vykonáva následnú finančnú kontrolu v územných obvodoch Bratislavského, Nitrianskeho a Trnavského kraja.

V rámci operačného programu Technická pomoc na roky 2007 - 2013 bude možné refundovať len mzdy zamestnancov, ktorí budú vykonávať následnú finančnú kontrolu v Trnavskom a Nitrianskom kraji.

Mzdy zamestnancov, ktorí budú vykonávať následnú finančnú kontrolu v Bratislavskom kraji majú byť refundované z prostriedkov štátneho rozpočtu.

Vychádzajúc z uvedených skutočností je potrebné doriešiť otázky súvisiace s prijímaním a odmeňovaním zamestnancov vykonávajúcich kontrolnú činnosť prostriedkov EU na roky 2008 – 2013 a to:

- pre oblasť Bratislavy z prostriedkov štátneho rozpočtu . V tomto roku táto skutočnosť v ŠR nie je zohľadnená ani pre SFK Bratislava ani pre ministerstvá ako ústredný orgány štátnej správy, ktorých sa technická pomoc týka,
- nie je stanovený definitívny plán kontroly prostriedkov EÚ na rok 2008 a ani predpoklad kontrolných aktivít pre ďalšie roky v krajoch Trnavskom a Nitrianskom, aby bolo možné prijať zamestnancov na technickú pomoc a následne žiadať refundáciu miezd z prostriedkov EÚ,
- nie sú doriešené ani otázky zaradenia nových pracovníkov pre kontrolnú činnosť prostriedkov EÚ do vyšších platových tried, t.j. do TT-9 a vyššie ( v súčasnosti má SFK BA zaradených 22 zamestnancov v TT-9 na zaradenie ktorých mala SFK BA rozpočtovým opatrení č. j. MF/7256/2006-22 zo dňa 23.2.2006 a č.j. MF/ 13847/2006-22 zo dňa 5. 4. 2006 povolené prekročenie limitu mzdových prostriedkov v roku 2006. V ďalších rokoch už bolo zvýšenie mzdových prostriedkov zohľadnené v rozpočte na príslušný rok),
- taktiež je potrebné doriešiť otázku prijatia zamestnancov do štátnozamestnaneckého pomeru, t.j. podľa zákona č. 312/2001 Z. z. o štátnej službe a doplnení niektorých zákonov v znení neskorších predpisov (v ďalšom len „zákon“); štátny zamestnanec je prijatý na dobu neurčitú ( s výnimkou § 25 ), zatiaľ čo obdobie 2008-2013 by predpokladalo prijatie na dobu určitú čo podľa zákona nie je možné. Ak by subjekt ( napr. SFK BA) chcel dodržať zákon, musel by prijať zamestnancov na dobu neurčitú a po ukončení kontrolnej činnosti programového obdobia 2007-2013 skončiť štátnozamestnanecký pomer s príslušnými platovými náležitosťami. Následne vzniká otázka, či budú tieto prostriedky riešené zo ŠR a následne refundované z prostriedkov EÚ,
- nie je doriešená otázka postupu a termínov refundácie miezd pri vykonávaní následnej finančnej kontroly prostriedkov EÚ v Trnavskom a Nitrianskom kraji. Refundácia mzdových nákladov by mala byť riešená najneskoršie do 15. dňa v mesiaci a v závere roka i v skoršom termíne z dôvodu nutnosti prevodu mzdových výdavkov za mesiac december na depozitný účet.

V nadväznosti na uvedené je nevyhnutné prehodnotiť aj systém odmeňovania pracovníkov a vytvoriť podmienky na dlhodobé zabezpečenie perspektívy a stabilizáciu zamestnancov. Koncom roka 2007 ukončilo pracovný pomer z dôvodu prechodu na lepšie ohodnotené pracovné pozície (ústredné orgány štátnej správy) celkom 6 zamestnancov. V rámci organizačného a personálneho zabezpečenia bude potrebné prispôsobiť novým podmienkam aj organizačnú štruktúru organizácie.

### 2.3.Strednodobý výhľad organizácie

2.3.1. Odbor finančnej kontroly

V budúcnosti bude kladený dôraz na kontrolu prostriedkov Európskej únie, nakoľko zamestnanci vykonávajúci následnú finančnú kontrolu prostriedkov EÚ p rogramového obdobia 2004 - 2006 budú vykonávať overovanie účinnosti fungovania riadiacich a kontrolných systémov a overovanie deklarovaných výdavkov v zmysle nariadení EÚ programového obdobia 2007 - 2013. Podľa uznesenia vlády SR č. 396/2007 plánovaný stav zamestnancov oddelenia finančnej kontroly prostriedkov EÚ ku koncu roka 2008 je 50 zamestnancov. Aby bolo možné naplniť plánovaný stav zamestnancov je potrebné doriešiť okrem iného aj otázku krytia miezd zvýšeného počtu administratívnych kapacít.

Ukazuje sa, že je nutné posilniť kontrolné kompetencie správ finančnej kontroly najmä vo vzťahu k samospráve (obciam a vyšším územným celkom) a organizáciám v jej zriaďovateľskej pôsobnosti (školy, zdravotnícke zariadenia a pod.). Na činnosť SFK Bratislava bude vplývať aj pripravovaná zmena v systéme finančnej kontroly v rámci SR – posun od finančnej kontroly smerom k auditu.

Ďalšie pôsobenie odboru finančnej kontroly bude závisieť aj od pripravovaných zmien v organizačnej štruktúre Ministerstva financií SR, a to najmä z pohľadu vyčlenenia niektorých činností a ich kreovania do nových útvarov na rôznych hierarchických stupňoch riadenia.

V strednodobom výhľade bude vývoj cenovej kontroly ovplyvnený najmä zmenami v zákone NR SR č. 18/1996 Z. z. o cenách v znení neskorších predpisov. Pripravovaná zmena zákona o cenách sa môže dotknúť činnosti odboru finančnej kontroly zvýšením rozsahu špecializovaných kontrol v tejto oblasti.

Správa finančnej kontroly Bratislava bude postupne zavádzať do praxe dodržiavanie medzinárodne uznávaných audítorských štandardov. Pozornosť bude rovnako venovaná skvalitneniu software potrebného na evidenciu a monitorovanie výsledkov kontrol.

Zvýšený rozsah prác možno očakávať aj v správnom konaní, keďže SFK Bratislava má v teritoriálnej pôsobnosti prevažnú väčšinu ústredných orgánov štátnej správy vrátane Najvyššieho kontrolného úradu SR, pre ktoré vykonáva prvostupňové rozhodnutia v správnom konaní. V tomto prípade ide rovnako aj o zvýšenie kontrolných činností v oblasti následnej finančnej kontroly a z toho vyplývajúcich výstupov v správnom konaní. Tento problém je v súčasnosti aktuálny aj v prípade narastajúceho počtu podkladov na vydanie rozhodnutí v správnom konaní, ktoré zasielajú úrady práce, sociálnych vecí a rodiny.

3.Kontrakt organizácie s ústredným orgánom a jeho plnenie

SFK Bratislava v roku 2007 nemala uzatvorený kontrakt v zmysle Návrhu opatrení na vypracovanie kontraktov medzi ústrednými orgánmi a organizáciami v ich pôsobnosti v zmysle uznesenia vlády SR č. 1370 zo dňa 18. 12. 2002, preto sa ani tento bod bližšie nevyhodnocuje.

### 4.Činnosti – produkty organizácie a ich náklady

Správa finančnej kontroly Bratislava vykonáva najmä tieto základné činnosti:

- finančnú kontrolu prostriedkov štátneho rozpočtu a nakladania s majetkom štátu,
- finančnú kontrolu prostriedkov EÚ a spolufinancovania z národných zdrojov,
- realizáciu výsledkov kontroly formou vydania prvostupňových rozhodnutí v správnom konaní,
- realizáciu zákona o štátnej službe, osobnej agendy a ekonomických činností v rámci organizácie a plnenie ďalších špecializovaných činností v zmysle platných právnych noriem.
- .

Na plnení hlavných úloh SFK Bratislava sa podieľali zamestnanci v nasledovnom členení:

- kontrolu finančnej disciplíny zabezpečovalo v priemere celkom 65 zamestnancov
- vypracovanie rozhodnutí v správnom konaní a následné vymáhanie pohľadávok zabezpečovalo 5 zamestnancov,
- činnosť ekonomického oddelenia zabezpečovalo 10 zamestnancov,
- činnosti riadenia a vnútorného auditu zabezpečovali 3 zamestnanci,
- osobný úrad 3 zamestnanci.

Na využívaní celkovej kapacity organizácie bol percentuálny podiel jednotlivých činností v roku 2007 nasledovný:

Činnosti | Plánovaný počet zamestnancov | Skutočný počet zamestnancov | % podiel zo skutočného počtu zamestnancov
Finančná kontrola | 82 | 65 | 75,6 %
Správne konanie | 5 | 5 | 5,8 %
Riadenie, osobný úrad, ekonomické oddelenie, vnútorná kontrola | 17 | 16 | 18,6 %
Prepočítaný počet zamestnancov celkom | 104 | 86 | 100,0 %

Podiel hlavných činností (Finančná kontrola a správne konanie) na celkovom počte zamestnancov | 84,4 % | 82,6 % |

Správa finančnej kontroly Bratislava zabezpečovala plnenie úloh roka 2007 s prepočítaným počtom zamestnancov 86, čo predstavuje 82,7 % z plánovaného počtu 96 zamestnancov. Napriek tomu bolo plnenie úloh roka 2007 zabezpečené aj s dosiahnutým stavom zamestnancov, vrátane úloh požadovaných nad rámec schváleného plánu kontrolnej činnosti a vo viacerých kvalitatívnych ukazovateľoch aj prekročené.

Úlohy stanovené na rok 2007 zabezpečovala SFK Bratislava v rámci upraveného ročného rozpočtu výdavkov celkom vo výške 53 306 tis. Sk a to v hlavnej kategórii bežných výdavkov vo výške 47 988 tis. Sk a v hlavnej kategórii kapitálových výdavkov vo výške 5 318 tis. Sk.

Vzhľadom na skutočnosť, že hlavnými činnosťami SFK Bratislava je výkon kontroly a realizácia správneho konania, v účtovníctve organizácie nesledujeme náklady jednotlivých odborov na samostatných analytických účtoch (podľa hospodárskych stredísk).

Podiel nákladov finančnej a cenovej kontroly a správneho konania na mzdách, odvodoch do poisťovní a cestovnom predstavuje z bežných výdavkov SFK Bratislava cca 83 %, pomer ostatných nákladov jednotlivých odborov k celkovým nákladom SFK Bratislava je obdobný ako percentuálny podiel zamestnancov na jednotlivých činnostiach.

SFK Bratislava ako štátna rozpočtová organizácia, nevykonáva žiadne podnikateľské aktivity. Podrobnejšie financovanie výdavkov SFK Bratislava je uvedené v časti 5 – rozpočet.

### 5.Rozpočet organizácie

MF SR listom č. MF/9285/2007-22 zo dňa 5.1.2007 stanovilo limit výdavkov celkom SFK Bratislava „Rozpisom záväzných ukazovateľov štátneho rozpočtu na rok 2007“ v úhrnnej čiastke 47 652 tis. Sk v nasledujúcej štruktúre záväzných ukazovateľov:

I. Príjmy 0 tis. Sk

A. Záväzný ukazovateľ0 tis. Sk

B. Prostriedky z rozpočtu EÚ0 tis. Sk

II. Výdavky organizácie celkom (A+B)47 652 tis. Sk

A. Výdavky spolu bez prostriedkov z rozpočtu EÚ47 652 tis. Sk

z toho:

A.1. prostriedky na spolufinancovanie0 tis. Sk

A.2. mzdy, platy, služobné príjmy a ostatné osob.vyrov. (610, kód zdroja 111)27 659 tis. Sk

z toho: Mzdy, platy, služobné príjmy a ostatné osobné vyrovnania .............. 24 956 tis. Sk

štátnych zamestnancov

Počet zamestnancov rozp. organizácie podľa prílohy č.1 k uzneseniu vlády.104 osôb

SR č. 856/2006

z toho:

Počet štátnych zamestnancov v štátnej službe92 osôb

A.3. Bežné transfery (640)0 tis. Sk

A.4. Kapitálové výdavky (700 bez prostriedkov na spolufinancovanie)2 000 tis. Sk

kód zdroja 111

B. Prostriedky z rozpočtu EÚ0 tis. Sk

C. Mzdy, platy, služobné príjmy a ostatné osobné vyrovnania zo

štátneho rozpočtu, zo spolufinancovania ŠR a z rozpočtu EÚ27 659 tis.Sk

z toho:

- spolufinancovanie ŠR 0 tis. Sk

- prostriedky EÚ0 tis. Sk

D. Účelové prostriedky 0 tis. Sk

E. Rozpočet organizácie podľa programov47 652 tis. Sk

z toho:

program: 074 – Tvorba metodiky, riadenia, kontrola a

vnútorný audit verejných financií47 652 tis. Sk

z toho:

podprogram: 074 03 – Kontrola a vnútorný audit47 652 tis. Sk

v tom:

prvok: 074 03 02 – Výkon kontrol. funkcií vo verej. financ.47 652 tis. Sk

Rozpočet určený na rok 2007 bol celým svojím objemom rozpísaný na program (prvok) 074 03 02 – Výkon kontrolných funkcií vo verejných financiách, vo funkčnej klasifikácii 01.1.2 Finančná a rozpočtová oblasť (kód zdroja 111).

Na realizáciu vzdelávacích aktivít SFK Bratislava v roku 2007 na rozpočtovom programe - kód programového rozpočtovania 06G0D „Aktívna politika trhu práce a zvýšenie zamestnanosti – MF SR“ na prvku 06G0D02 „Stimulovanie a skvalitňovanie vzdelávania pre potreby zamestnávateľov a podnikateľského sektora – MF SR“ (opatrenie 2.1 JPD Cieľ 3), bolo vykonanými rozpočtovými opatreniami povolené prekročenie záväzných ukazovateľov schváleného štátneho rozpočtu na rok 2007, limitu výdavkov v hlavnej kategórii bežných výdavkov o 439 720,- Sk,- Sk, z toho zo štátneho rozpočtu – Európska sociálny fond (kód zdroja 116), zdroj1161 - Európsky sociálny fond (prostriedky ES) v sume 106 290,- Sk a zdroj 1162- spolufinancovanie zo ŠR v sume 106 290,- Sk a zdroje z predchádzajúcich rokov – Európsky sociálny fond (kód 136), zdroj1361 - Európsky sociálny fond (prostriedky ES) v sume 113 570,- Sk a zdroj 1362- spolufinancovanie zo ŠR v sume 113 570,- Sk

V rámci roka 2007 bolo v schválenom a rozpísanom rozpočte organizácie realizovaných podľa § 15 – 18 zákona o rozpočtových pravidlách celkom 11 rozpočtových opatrení. Pôvodné údaje ukazovateľov rozpísaných na rok 2006 sú po premietnutí týchto rozpočtových opatrení uvedené v nasledovnej tabuľke :

v tis. Sk

| Schválený rozpočet na rok 2007 | Upravený rozpočet na rok 2007 | Čerpanie- skutočnosť za rok 2007 | % plnenia upravenému k rozpočtu
## Príjmy (ŠR+EÚ) | 0 | 0 | 8 504 |
Bežné výdavky (600) ŠR + EÚ | 45 652 | 47 988 | 47 580 | 99,1
Mzdy, platy, služobné príjmy a OOV (610) | 27 659 | 28 376 | 28 359 | 99,9
Poistné ..(620) | 9 667 | 9 531 | 9 451 | 99,2
Tovary a ďalšie služby (630) | 8 176 | 9 807 | 9 514 | 97,0
Bežné transfery (640) | 150 | 274 | 256 | 93,6
Kapitálové výdavky (700) ŠR + EÚ | 2 000 | 5 318 | 5 318 | 100,0
## Výdavky spolu ŠR + EÚ | 47 652 | 53 306 | 52 898 | 99,2
## Počet zamestnancov | 104 | 104 | 86 | 82,7

Správa finančnej kontroly Bratislava hospodárila v roku 2007 s prostriedkami rozpísanými v zákone o štátnom rozpočte a v súlade s realizovanými rozpočtovými opatreniami MF SR.

Finančné prostriedky rozpočtu 2007 čerpala SFK Bratislava len v súvislosti so zabezpečovaním vecných úloh organizácie, ktoré splnila pri dodržaní princípov hospodárnosti a účelnosti vynakladaných prostriedkov.

1. Príjmy

SFK Bratislava nemala na rok 2007 stanovený rozpočet príjmov. Za rok 2007 dosiahla SFK Bratislava príjmy v celkovej čiastke 8 504 tis. Sk. Z uvedeného objemu tvoria:

Skutočnosť

(v tis.Sk)

Príjmy z vlastníctva 88

príjmy z pokút a penále vo výške 8 311

z toho

- z uhradených pokút a penále za porušenie finančnej disciplíny 7 048

- z uhradených pokút za porušenie predpisov 1 263

Ostatné príjmy vo výške 105

Príjmy z vlastníctva plynú z uzatvorených zmlúv o nájme parkovacích priestorov (ide o prenájom parkovacích miest na pozemkoch, ku ktorým má SFK Bratislava 34,65% spoluvlastnícky podiel). Príjmy organizácie pozostávajú predovšetkým z úhrad pokút a penále za porušenie rozpočtových pravidiel a za porušenie cenových a ostatných predpisov

Ostatné príjmy pozostávajú z náhrad za poistné plnenie z poistenia vozidiel, 13 tis. Sk prijatých v zmysle § 23 zákona č. 523/2004 o rozpočtových pravidlách, dobropisov (56 tis. Sk), vratiek (1 tis. Sk) a iných platieb (35 tis. Sk).

Na účet vratiek neoprávnene použitých prostriedkov štátneho rozpočtu z minulých rokov boli poukázané finančné prostriedky v úhrnnej sume 21 080 342,45 Sk. O pohľadávkach - vratkách a o účte vratiek SFK Bratislava neúčtuje.

Porovnanie príjmov dosiahnutých v roku 2007 s príjmami dosiahnutými v predchádzajúcich obdobiach:

v tis. Sk

Príjmy SFK Bratislava | rok 2004 | rok 2005 | rok 2006 | rok 2007
príjmy z uhradených pokút a penále | 16 226 | 30 362 | 40 887 | 8 311
ostatné | 90 | 407 | 691 | 193
vratky | 17 024 | 72 082 | 143 025 | 21 080

V podmienkach Správy finančnej kontroly Bratislava nie je možné príjmy rozpočtovať (plánovať) nakoľko ich výška sa odvíja od výsledkov kontrol (zistení) na kontrolovaných subjektoch a rozhodnutí v správnom konaní.

5.2. Výdavky

Rozpisom záväzných ukazovateľov rozpočtu na rok 2007 bol SFK Bratislava stanovený limit výdavkov celkom vo výške 47 652 tis. Sk a to v hlavnej kategórii bežných výdavkov vo výške 45 652 tis. Sk a v hlavnej kategórii kapitálových výdavkov vo výške 2 000 tis. Sk. V priebehu roka bol schválený rozpočet bežných výdavkov upravený o 2 336 tis. Sk na 47 988 tis. Sk a upravený rozpočet kapitálových výdavkov po premietnutí všetkých realizovaných rozpočtových opatrení dosiahol celkom 5 318 tis. Sk. Rozpočet výdavkov celkom po uvedených úpravách predstavoval 53 306 tis. Sk, čerpanie 52 898 tis. Sk.

Správa finančnej kontroly Bratislava prijala v roku 2007 viaceré interné opatrenia, zamerané na dodržanie záväzných ukazovateľov rozpisu rozpočtu a efektívneho čerpania rozpočtových prostriedkov v schválenom rozpočte počas celého roka.

Opatrenia boli zamerané predovšetkým do sféry materiálových výdavkov a služieb a na dopravné s dôrazom na spotrebu pohonných hmôt a výdavkov na servis motorových vozidiel. Zabezpečením základných princípov efektívnosti pri nakladaní s finančnými prostriedkami sa SFK Bratislava podarilo zabezpečiť hospodárne čerpanie rozpočtových prostriedkov pri plnom zabezpečení vecných úloh organizácie. Vzhľadom k uvedeným skutočnostiam bolo čerpanie rozpočtu za hodnotené obdobie vyrovnané a časovo zodpovedajúce.

Čerpanie výdavkov, bežných aj kapitálových, rozpočtu roku 2007 bolo výrazne ovplyvnené realizovanou generálnou údržbou a rekonštrukčnými prácami na administratívnej budove, v ktorej je SFK Bratislava podielovým spoluvlastníkom.

1. Bežné výdavky

Rozpisom ukazovateľov schváleného rozpočtu na rok 2007 bol SFK Bratislava stanovený objem bežných výdavkov v sume 45 652 tis. Sk, ktorý po vykonaných úpravách dosiahol 47 988 tis. Sk

V nasledujúcej tabuľke uvádzame prehľad čerpania bežných výdavkov podľa ekonomickej klasifikácie:

v tis. Sk

Položky rozpočtovej Klasifikácie | Kód zdroja | Schválený rozpočet na rok 2007 | Upravený rozpočet na rok 2007 | Skutočnosť 2007 | Skutočnosť 2006 | 3:1 | 3:2 | 3:4
A |  | 1 | 2 | 3 | 4 | 5 | 6 | 7
610 - mzdy, platy a OOV | 111 | 27 659 | 28 376 | 28 359 | 28 085 | 102,5 | 99,9 | 1,010
620 – poistné | 111 | 9 667 | 9 531 | 9 451 | 9 399 | 97,8 | 99,2 | 1,006
630 – tovary a služby v tom : | 111,116 136,72 | 8 176 | 9 807 | 9 514 | 10 462 | 116,4 | 97,0 | 0,909
631 - cestovné výdavky | 111 | 1 920 | 1 946 | 1 945 | 2 043 | 101,3 | 99,9 | 0,952
632 - energia, voda, komunikácie | 111 | 1 310 | 1 368 | 1 366 | 1 359 | 104,3 | 99,9 | 1,005
633 - materiál | 111 | 1 105 | 1 518 | 1 511 | 1 879 | 136,7 | 99,5 | 0,804
633 - materiál | 1361,1161 |  | 80,5 | 80,5 | 129 | X | 100,0 | 0,624
633 – materiál | 1362,1162 |  | 80,5 | 80,5 | 129 | X | 100,0 | 0,624
634 – dopravné | 111/72 | 1 180 | 1 378 | 1 297 | 1 374 | 109,9 | 94,1 | 0,944
635 - rutinná a štandardná údržba | 111 | 607 | 609 | 575 | 1 077 | 94,7 | 94,4 | 0,534
636 - nájomné za nájom | 111 | 60 | 61 | 31 | 31 | 51,7 | 50,8 | 1,000
637 - služby | 111 | 1 994 | 2 487 | 2 349 | 1 897 | 117,8 | 94,5 | 1,238
637 - služby | 1361,1161 |  | 139,5 | 139,5 | 272 | X | 100,0 | 0,513
637 - služby | 1362,1162 |  | 139,5 | 139,5 | 272 | X | 100,0 | 0,513
640 - bežné transfery | 111 | 150 | 274 | 256 | 192 | 170,7 | 93,4 | 0,133
600 - bežné výdavky | 111,72 116,136 | 45 652 | 47 988 | 47 580 | 48 138 | 104,2 | 99,1 | 0,988

V upravenom rozpočte je v tomto prehľade zahrnuté aj navýšenie o „disponibilné“ prostriedky, o 13 tis. Sk, kód zdroja 72, čo predstavuje poistné plnenie za škodu na motorovom vozidle.

## 5.2.1.1.Kategória 610 - Mzdy, platy, služobné príjmy a ostatné osobné vyrovnania

Schválený rozpočet 2007 27 659 tis. Sk

Upravený rozpočet 2007 28 376 tis. Sk

Skutočnosť za rok 2007 28 359 tis. Sk, t.j. 99,9 % z rozpočtu 2007

Rozpočtovým opatrením č. 32 bolo SFK Bratislava povolené prekročenie limitu mzdových výdavkov v hlavnej kategórii bežných výdavkov o 717 000,- Sk. Rozpočtovým opatrením sa v schválenom rozpočte Správy finančnej kontroly Bratislava na rok 2007 zabezpečili v zmysle nariadenia vlády č.237/2007 prostriedky, ktorými sa zvyšujú platové tarify štátnych zamestnancov a zároveň sa v zmysle nariadenia vlády č. 238/2007 ustanovujú zvýšené stupnice platových taríf vo verejnej správe.

Rozpočtovým opatrením č.j.: MF/29981/2007-221 zo dňa 7.12.2007 upravil správca rozpočtovej kapitoly Ministerstva financií SR záväzné ukazovatele štátneho rozpočtu rozpísané Správe finančnej kontroly Bratislava na rok 2007 nasledovne:

upravený rozpočtové upravený

rozpočet opatrenie rozpočet

610 Mzdy, platy, služobné príjmy a ostatné

osobné vyrovnania (tis. Sk) 28 376 0 28 376

z toho:

- Mzdy, platy, služobné príjmy a OOV

štátnych zamestnancov 25 579 - 353 25 226

- Objem finančných prostriedkov určených na platy

zamestnancov vo výkone prác vo verejnom záujme 2 797 + 353 3 150

Rozpočtovým opatrením sa zabezpečil presun prostriedkov v rámci kategórie 610 – mzdy, platy, služobné príjmy a OOV a to zvýšením objemu prostriedkov určených pre zamestnancov vykonávajúcich práce vo verejnom záujme vo výške 353 tis. Sk a znížením objemu prostriedkov určených pre štátnych zamestnancov v štátnej službe o 353 tis. Sk. Rozpočtové opatrenie bolo vykonané z dôvodu zabezpečenia výplaty mzdových náležitostí zamestnancov odmeňovaných podľa zákona č. 553/2003 Z.z. o odmeňovaní niektorých zamestnancov pri výkone práce vo verejnom záujme.

Schválený rozpočet mzdových prostriedkov na rok 2007 bol určený vo výške 27 659 tis. Sk., rozpočtovými opatreniami MF SR bol zvýšený na 28 376 tis. Sk. Čerpanie miezd za rok 2007 dosiahlo výšku 28 359 400,- Sk, (z toho zamestnanci v štátnej službe 25 209 400,- Sk a vo verejnej službe 3 150 000,- Sk)

z toho:

- tarifné platy 19 285 062,- Sk

- príplatky 4 190 949,- Sk

- odmeny 4 883 389,- Sk

z toho jubilejné odmeny 117 130,- Sk,

odmeny pri prvom skončení ŠS po nadobudnutí

nároku na starobný dôchodok 101 720,- Sk

mimoriadne odmeny 4 664 539,- Sk (z úspor za neobsadené

pracovné miesta – pri neobsadených systemizovaných miestach v štátnej službe bolo potrebné plánované úlohy zvládnuť s existujúcim počtom pracovníkov, čím boli kladené zvýšené nároky na jednotlivých pracovníkov).

Priemerná mesačná mzda na 1 zamestnanca dosiahla výšku 27 480,- Sk, čo je oproti plánovanej priemernej mzde na rok 2007 viac o 5 317,- Sk a v porovnaní s rovnakým obdobím roku 2006 (24 898,- Sk) je vyššia o 2 582,- Sk.

V porovnaní s rovnakým obdobím roku 2006 došlo k nárastu priemernej mzdy o 10,40 %, na čo malo vplyv predovšetkým:

- výplata odmien z úspor mzdových prostriedkov za neobsadené pracovné miesta (priemerný počet neobsadených pracovných miest za rok 2007 bol 17),
- zvýšenie platových taríf zamestnancov podľa nariadenia vlády SR č. 237/2007 a č. 238/2007 v štátnej i verejnej službe a tiež zvýšenie platovej tarify podľa § 105 zákona č. 312/2001 Z. z. o štátnej službe a doplnení niektorých predpisov (% za služobné hodnotenie a % za priznanú odbornú prax) od 01. 07. 2007,
- výplata odmien z úspor mzdových prostriedkov za neobsadené pracovné miesta (priemerný počet neobsadených pracovných miest za rok 2007 bol 17),
- zvýšenie platových taríf zamestnancov podľa nariadenia vlády SR č. 237/2007 a č. 238/2007 v štátnej i verejnej službe a tiež zvýšenie platovej tarify podľa § 105 zákona č. 312/2001 Z. z. o štátnej službe a doplnení niektorých predpisov (% za služobné hodnotenie a % za priznanú odbornú prax) od 01. 07. 2007.

## 5.2.1.2.Kategória 620-Poistné a príspevok do poisťovní

Schválený rozpočet 2007 9 667 tis. Sk

Upravený rozpočet 2007 9 531 tis. Sk

Skutočnosť za rok 2007 9 451 tis. Sk, t.j. 99,2 % z upraveného rozpočtu 2007

Rozpočtové prostriedky boli čerpané v závislosti od čerpania mzdových prostriedkov.

## 5.2.1.3.Kategória 630 - Tovary a ďalšie služby

Schválený rozpočet 2007 8 176 tis. Sk

Upravený rozpočet 2007 9 807 tis. Sk

z toho: zdroj 1161 106,3 tis. Sk

zdroj 1162 106,3 tis. Sk

zdroj 1361 113,5 tis. Sk

zdroj 1362 113,5 tis. Sk

Skutočnosť za rok 2007 9 514 tis. Sk, t.j. 97,0 % z rozpočtu 2007

z toho: zdroj 1161 106,3 tis. Sk

zdroj 1162 106,3 tis. Sk

zdroj 1361 113,5 tis. Sk

zdroj 1362 113,5 tis. Sk

Čerpanie rozpočtu na kategórii 630 Tovary a služby dosiahlo za sledované obdobie 97,0 % a je v rámci organizácie primerané.

Výraznejšie čerpanie rozpočtových prostriedkov v porovnaní s ročným rozpočtom vykazujeme na položke 633 - Materiál, čo súvisí s nákupom kancelárskeho materiálu, spotrebného materiálu pre výpočtovú a rozmnožovaciu techniku (tonery a pod.), ktorý bol obstaraný v rámci akciovej ponuky, čím sa pokryla potreba tohto materiálu na celý rok 2007. Výrazné čerpanie prostriedkov je vykázané na podpoložke 633013 – Softvér a licencie (254 tis. Sk), čo súvisí s obstaraním softvéru, úhradami za upgrade licencií (Antivir NOD 32) ASPI a pod.

Výdavky na dopravné na položke 634 – Dopravné sú zaťažené najmä údržbou vozového parku, čo znamená vyššie čerpanie na podpoložke 634002 Servis, údržba, opravy a výd. s tým spojené, kde bol vyčerpaný ročný rozpočet (515 tis. Sk - medziročný nárast výdavkov o 4,7 %) čo súvisí s údržbou vozového parku, napr. výmenou pneumatík (zimné-letné), pravidelnými prehliadkami a prípravou starších vozidiel na prevádzku. Vnútorným rozpočtovým opatrením boli použiteľné prostriedky na tejto podpoložke navýšené o 13 tis. Sk (§ 23 zák. č. 523/2004 Z.z. o rozpočtových pravidlách - poistné plnenie – náhrada škody od Allianz Slovenská poisťovňa; zdroj financovania 72).

Vyššie boli čerpané výdavky na položke 635 - Rutinná a štandardná údržba, a to na všetkých podpoložkách 635002 - Výpočtovej techniky, 635004 – Prevádzkových strojov, prístrojov, zariadení, techniky a náradia a 635006 – Budov, priestorov a objektov, čo tiež súvisí s úhradou zálohových platieb na tento rok správcovskej spoločnosti ETP Management budov, s.r.o. za prevádzkové náklady za správu budovy a služby. Nakoľko sa v roku 2006 v priestoroch SFK Bratislava a začiatkom roka 2007 začali množiť krádeže, zabezpečila SFK Bratislava v druhom polroku 2007 montáž bezpečnostných zámkov. Zvýšené výdavky na opravu a údržbu výpočtovej techniky a prístrojov súvisia predovšetkým so zvýšenou poruchovosťou starších a opotrebovaných zariadení (predovšetkým notebookov a rozmnožovacích strojov kopírok).

Čerpanie výdavkov na položke 637 – Služby (2006 čerpanie 1 897 tis. Sk; 2007 čerpanie 2 349 tis. Sk – medziročný nárast výdavkov na podpoložke 637005 Špeciálne služby /právna služba/ + 708 tis. Sk) je ovplyvnené úhradou výdavkov v súvislosti s ukončením súdneho sporu v kauze SZTK, v rámci ktorého vyplynuli pre Správu finančnej kontroly záväzky v úhrnnej čiastke 627 959,- Sk.

Rozpočtovým opatrením č.72 zo dňa 27.12.2006 viazalo MF SR, v rozpočte SFK Bratislava finančné prostriedky – prostriedky EÚ a prostriedky ŠR určené na financovanie spoločných programov SR a EÚ v celkovej sume 27 572,- Sk, určené na presun do roku 2007 na financovanie projektu ECDL. Rozpočtovým opatrením MF SR č. 2/2007 bolo SFK Bratislava povolené o tieto prostriedky prekročiť limit výdavkov v hlavnej kategórii bežných výdavkov.

Rozpočtovým opatrením č 37/2007 zo dňa 20.6.2007 bolo SFK Bratislava povolené prekročenie záväzných ukazovateľov schváleného štátneho rozpočtu na rok 2007, limitu výdavkov v hlavnej kategórii bežných výdavkov o ďalších 199 568,- Sk.

Vzhľadom k tomu, že druhá žiadosť SFK Ba o zúčtovanie zálohovej platby, ktorá bola podaná na MPSVaR SR dňa 15.12.2006, nebola v priebehu januára a februára 2007 vybavená, podala SFK Ba dňa 15.3.2007 ďalšiu žiadosť o predĺženie doby trvania realizácie projektu. Definitívny ternín realizácie úhrad výdavkov súvisiacich s predmetným projektom bol stanovený na 30.6.2007. Do tohto termínu boli v roku 2007 realizované úhrady za aktivity ukončené ešte v roku 2006 v úhrnnej čiastke 278 920,- tis Sk, a to zostávajúce výdavky za vzdelávanie – prípravu na skúšky, za testovanie (skúšky) ECDL a vystavenie certifikátov ECDL Štart o vykonaných skúškach.

Správe finančnej kontroly bola refundovaná 5 % spoluúčasť. Správa o ukončení projektu bola odoslaná (podaná) 31.5.2007.

V roku 2007 bolo v súlade so schváleným rozpočtom na uvedený projekt čerpané celkom 278 920,- Sk (z toho kód zdroja 1361/1362 spolu 227 140,- Sk a na kód zdroja 1161/1162 spolu 51 780,- Sk), a to:

Rozpočet v Sk Čerpanie v Sk

637001 Školenia, kurzy, semináre ....(kód zdroja 1361/1362) 199 770,- 199 770,-

637001 Školenia, kurzy, semináre ....(kód zdroja 1161/1162) 51 780,- 51 780,-

637003 Propagácia, reklama a inzercia..(kód zdroja 1361/1362) 27 370,- 27 370,-

V rámci výdavkov na služby boli uhradené výdavky za prípravu a skúšky (testovanie) a výdavky za zverejnenie inzerátu v Bratislavských novinách.

Celkom boli na realizáciu projektu „Vzdelávanie zamestnancov Správy finančnej kontroly Bratislava za účelom získania osvedčenia ECDL Štart“ schválené finančné prostriedky v úhrnnej čiastke 1 094 204,- Sk; na celý uvedený projekt bolo spolu vyčerpané 1 081 198,- Sk. Tento projekt bol spolufinancovaný Európskou úniou.

V rámci rozpočtového programu 06G0D „Aktívna politika trhu práce a zvýšenie zamestnanosti – MF SR“ na prvku 06G0D02 „Stimulovanie a skvalitňovanie vzdelávania pre potreby zamestnávateľov a podnikateľského sektora – MF SR zahájila Správa finančnej kontroly Bratislava v roku 2007 ďalší beh vzdelávania zamestnancov na projekte „Program vzdelávania zamestnancov Správy finančnej kontroly Bratislava“, kód projektu v ITMS: 13120110312, evidenčné číslo: DP 409/06-I/32-2.1. Financovanie projektu bolo zabezpečené „Zmluvou o poskytnutí nenávratného finančného príspevku“, uzatvorenou medzi riadiacim orgánom (MPSVaR SR, podpísaná ministerkou Vierou Tomanovou) a konečným prijímateľom (SFK Bratislava, podpísaná riaditeľom Ing. P. Hrnekom, CSc.) dňa 16.7.2007 na celkovú sumu 2 340 700,- Sk. Podľa uzatvorenej zmluvy bola realizácia projektu stanovená v termíne od 1.8.2007 do 31.8.2008.

Rozpočtovým opatrením MF SR č. 92/2007 sa v súlade so schválenou žiadosťou o zálohovú platbu zabezpečili finančné prostriedky v celkovej sume 160 800,- Sk, z toho zdroj1161 - Európsky sociálny fond (prostriedky ES) v sume 80 400,- Sk a zdroj 1162- spolufinancovanie zo ŠR v sume 80 400,- Sk.

Vzdelávacie aktivity (realizácia projektu) boli zahájené mesiacom október 2007 s termínom ich ukončenia podľa vypracovaného harmonogramu v mesiaci apríl 2008. V roku 2007 bolo vynaložených na uvedený projekt celkom 160 779,60 Sk (kód zdroja 1161 - Sk 80 389,80 a kód zdroja 1162 - Sk 80 389,80) nasledovne:

Rozpočet v Sk Čerpanie v Sk

633002 Výpočtová technika ....(kód zdroja 1161/1162) 89 700,- 89 700,-

633006 Všeobecný materiál ....(kód zdroja 1161/1162) 13 260,- 13 239,60

633013 Softvér a licencie.........(kód zdroja 1361/1362) 57 840,- 57 840,-

Realizovanou platbou boli uhradené výdavky za tri notebooky, softvér a kancelársky materiál. Tento projekt je spolufinancovaný Európskou úniou z Európskeho sociálneho fondu, názov projektu: „Program vzdelávania zamestnancov Správy finančnej kontroly Bratislava“

1. Kategória 640 – Bežné transfery

Upravený rozpočet v tejto kategórii predstavuje 274 tis. Sk (pôvodne bolo rozpočtované 150 tis. Sk). Čerpaných bolo 256 tis. Sk, z toho 95 tis. Sk predstavuje odstupné, 102 tis. Sk predstavuje odchodné a 59 tis. Sk vyplatené náhrady príjmu pri dočasnej pracovnej neschopnosti. Za rovnaké obdobie minulého roka bolo čerpaných 192 tis. Sk (130 tis. Sk na odchodné a 62 tis. na vyplatené náhrady príjmu pri dočasnej pracovnej neschopnosti).

1. Kapitálové výdavky

V rámci roka 2007 SFK Bratislava realizovala a dokončila len jednu investičnú akciu, a to Inštaláciu centrálnej klimatizácie č.: IA 18450. Investičná akcia bola realizovaná ako združená a ako súčasť generálnej rekonštrukcie administratívnej budovy na Drieňovej ulici č.34.

Investičná akcia bola dokončená a odovzdaná v októbri 2007.

Rozpisom záväzných ukazovateľov rozpočtu na rok 2007 bol SFK Bratislava stanovený limit kapitálových výdavkov v celkovej čiastke 2 000 tis. Sk. Čerpanie výdavkov k upravenému rozpočtu vo výške 5 318 tis. dosiahlo celkom 5 318 tis. Sk, čo predstavuje 100,0 %.

Prehľad čerpania kapitálových výdavkov podľa jednotlivých položiek rozpočtovej klasifikácie:

v tis. Sk

Kategória | Podpo- ložka | Číslo invest. akcie | Názov | Schválený rozpočet na r. 2007 | Upravený rozpočet r. 2007 | Čerpanie 2007 | Plnenie 2007 v %
| 713 002 | 4629 | Nákup výpočtovej techniky | 2 000 |  |  |
| 717 002 | 18450 | Inštalácia centrálnej klimatizácie |  | 5 318 | 5 318 | 100,0
710 | SPOLU |  | Kapitálové výdavky | 2 000 | 5 318 | 5 318 | 100,0

V súvislosti so zabezpečením prostriedkov na realizáciu centrálnej klimatizácie boli v roku 2007 realizované 4 rozpočtové opatrenia.

Aktualizáciou registra investícií, súhlasil správca rozpočtovej kapitoly Ministerstva financií rozpočtovým opatrením č.j.: 15638/2007-22 zo dňa 13.4.2007 s presunom rozpočtových prostriedkov v rámci kapitálových výdavkov v organizácii SFK Bratislava z IA č. 4629 Nákupu výpočtovej techniky na investičnú akciu č. 18450 Inštalácia centrálnej klimatizácie v sume 2000 tis. Sk. Následne bol rozpočtovým opatrením správcu rozpočtovej kapitoly MF SR č.j.: 15638/2007-221 zo dňa 13.7.2007 upravený (navýšený) rozpočet kapitálových výdavkov o 2 310 tis. Sk.

Po dokončení klimatizácie firmou Microwell s r.o. a konečného vyčíslenia výdavkov na realizáciu investičnej akcie pripadlo na SFK Bratislava (z celkových nákladov na investičnú akciu, prepočítaných na 59 klimatizačných jednotiek inštalovaných v priestoroch SFK Bratislava) celkom 5 317 873,- Sk.

Na základe žiadosti SFK Bratislava o realizáciu rozpočtového opatrenia – navýšenia kapitálových výdavkov v schválenom, rozpísanom a upravenom rozpočte na rok 2007 upravil správca rozpočtovej kapitoly Ministerstva financií SR svojím rozpočtovým opatrením č.j.: 26140/2007-221 zo dňa 14.11.2007 záväzné ukazovatele štátneho rozpočtu rozpísané Správe finančnej kontroly Bratislava na rok 2007 o 963 000,- Sk a rozpočtovým opatrením č.j.: 28725/2007-221 zo dňa 26.11.2007 o ďalších 45 tis. Sk.

5.2.3.Porovnanie čerpania rozpočtových prostriedkov roku 2007 s rokom 2006

Čerpanie výdavkov celkom v roku 2007 bolo v porovnaní so skutočnosťou roka 2006 vyššie o 2 329 tis. Sk. Čerpanie bežných výdavkov bolo však nižšie o 558 tis. Sk (pokles o 1,2 %), pričom čerpanie kapitálových výdavkov bolo vyššie o 2 888 tis. Sk (navýšenie o 218,8 %), čo súvisí s realizáciou združenej investičnej akcie - inštalácie centrálnej klimatizácie v administratívnej budove na Drieňovej 34.

Pre medziročné porovnanie čerpania výdavkov na rozhodujúcich rozpočtových položkách SFK Bratislava uvádzame nasledovnú prehľadnú tabuľku:

v tis. Sk

Ukazovateľ | Rozpočet 2007 | skutočnosť za rok 2007 | skutočnosť za rok 2006 | % 3/2 | Index 2007/2006
schválený | upravený
A | 1 | 2 | 3 | 4 | 5 | 6
Bežné výdavky (600) | 45 652 | 47 988 | 47 580 | 48 138 | 99,1 | 0,988
Mzdy, platy, služobné príjmy a OOV (610) | 27 659 | 28 376 | 28 359 | 28 085 | 99,9 | 1,010
Poistné .... (620) | 9 667 | 9 531 | 9 451 | 9 398 | 99,2 | 1,006
Tovary a služby (630) | 8 176 | 9 807 | 9 514 | 10 463 | 97,0 | 0,909
Bežné transfery (640) | 150 | 274 | 256 | 192 | 93,6 | 1,333
Kapitálové výdavky (700) | 2 000 | 5 318 | 5 318 | 2 430 | 100,0 | 2,188
Výdavky spolu | 47 652 | 53 306 | 52 898 | 50 569 | 99,2 | 1,046

Celkový objem bežných výdavkov čerpaných v roku 2007 v porovnaní so skutočnosťou roka 2006 poklesol v absolútnom vyjadrení celkom o 588 tis. Sk, t.j. o 1,2 %.

V týchto výsledkoch sa premieta medziročný pokles výdavkov na tovary a služby, v medziročnom porovnaní o – 9,1 % (o 949 tis. Sk), pričom pri porovnávaní je potrebné zohľadniť východiskovú základňu, ktorá bola v priebehu roka 2007 navýšená o +927 tis. Sk - kód zdroja 111 a o prostriedky z Európskeho sociálneho fondu určené na projekt vzdelávania o + 440 tis. Sk - kód zdroja 116 a 136, ktorých čerpanie nesúvisí bezprostredne so zabezpečovaním vecných úloh SFK Bratislava a ďalšie navýšenie o 13 tis. Sk, vyplývajúceho z poistného plnenia poisťovňou, kód zdroja 72. Uvedené v konečnom dôsledku znamená, že čerpanie rozpočtových prostriedkov (bežných výdavkov) v roku 2007 v absolútnom vyjadrení kleslo pod úroveň predchádzajúceho roka.

V absolútnom vyjadrení vzrástli v roku 2007 v porovnaní s rokom 2006 v rámci bežných výdavkov výdavky na mzdy, platy, služobné príjmy a ostatné osobné vyrovnania o 1,0 %.

Vyššie boli v roku 2007 čerpané výdavky na dopravné (opravy, údržbu a servis motorových vozidiel), rutinnú a štandardnú údržbu (635) a to predovšetkým v súvislosti s prácami na budove a výdavky na špeciálne (právne) služby v súvislosti s ukončením súdneho sporu.

### 6.Personálne otázky

1. Počet zamestnancov

Na rok 2007 bol Správe finančnej kontroly Bratislava v zmysle „Rozpisu záväzných ukazovateľov štátneho rozpočtu na rok 2007“ stanovený limit zamestnancov v počte 104, z toho počet zamestnancov v štátnej službe 92, počet zamestnancov vo výkone prác vo verejnom záujme 12. V zmysle záverov Optimalizačnej komisie rezortu Ministerstva financií SR na zabezpečenie plnenia úlohy z uznesenia vlády č. 856/2006 bol limit zamestnancov stanovený na 96.

Počet zamestnancov ( priemerný evidenčný prepočítaný stav)

Rok Plán. počet Skutočnosť celkom z toho: štátna služba verejná služba

2006 104 94 82 12

2007 104 86 74 12

Priemerný prepočítaný stav zamestnancov za rok 2007 bol v počte 86 zamestnancov, z toho v štátnej službe 74 a vo verejnej službe 12 zamestnancov. Na materskej, resp. rodičovskej dovolenke je 6 zamestnankýň.

V porovnaní s rovnakým obdobím roku 2006 sa počet zamestnancov v prepočítaných stavoch znížil o 8 osôb, čo predstavuje medziročné zníženie o 8,5 %.

Za sledované obdobie dosiahol priemerný prepočítaný stav zamestnancov 86 osôb, z toho v štátnej službe 74 a 12 zamestnancov vykonávalo práce vo verejnom záujme.

Do pracovného, resp. služobného pomeru bolo prijatých 6 zamestnancov, z toho jedna zamestnankyňa bola prijatá do štátnej služby ( na základe výberového konania), 5 do verejnej služby. Z rodičovskej dovolenky sa v roku 2007 vrátila 1 zamestnankyňa a tri na materskú dovolenku nastúpili.

Služobný resp. pracovný pomer k SFK Bratislava za rok 2007 ukončilo 10 zamestnancov, z toho:

-6 zamestnancov ukončilo pracovný pomer na základe vlastnej žiadosti (z toho 1 zamestnankyňa vo verejnej službe),

-2 štátni zamestnanci odišli do iného služobného úradu na základe dohody o trvalom preložení,

-1 pracovný pomer vo verejnej službe skončil po uplynutí doby dohodnutej v pracovnej zmluve uzatvorenej na dobu určitú,

-1 štátnozamestnanecký pomer skončil na základe rozhodnutia SFK Bratislava o zrušení štátnozamestnaneckého miesta.

Z celkového počtu 83 zamestnancov vo fyzických osobách k 31. 12. 2007 bolo v stálej štátnej službe zaradených 70 zamestnancov a 13 zamestnancov vykonávalo práce vo verejnom záujme, z toho dvaja na skrátený pracovný úväzok.

Mimo evidenčného stavu bolo 6 zamestnankýň, z toho 1 na materskej a 5 na rodičovskej dovolenke.

V roku 2007 SFK Bratislava realizovala 1 výberové konanie na obsadenie päť voľných štátnozamestnaneckých miest, na ktoré sa prihlásilo 12 uchádzačov. Výberového konania sa zúčastnilo 11 uchádzačov, úspešne absolvovalo výberové konanie 5 uchádzačov s termínom nástupu január 2008.

6. 2.Vzdelávanie zamestnancov

Vzdelávacie aktivity boli zabezpečované vlastnými vedúcimi zamestnancami, metodikmi Ministerstva financií SR a externými vzdelávacími inštitúciami. Vzdelávacie aktivity boli realizované na troch úrovniach, a to:

- prostredníctvom MF SR boli organizované školiace aktivity:
  - v rámci vyhlásených programov z prostriedkov EÚ:
  - Príprava podkladov na zostavenie konsolidovanej účtovnej závierky a súhrnnej účtovnej závierky organizácií verejnej správy -zúčastnili sa 2 zamestnanci,
  - Účtovníctvo štátu a samosprávy podľa princípov medzinárodných účtovných štandardov pre verejnú správu – zúčastnilo sa 22 zamestnancov,
  - Špecializačný základný kurz pre vnútorných audítorov a finančných kontrolórov – navštevovalo 22 zamestnancov
  - Jednodňový tréning: Audit informačných systémov a úvod do programu IDEA – absolvovalo 45 zamestnancov

- prostredníctvom externých vzdelávacích inštitúcií
  - v Inštitúte pre verejnú správu – Informačná bezpečnosť – odborný seminár absolvoval - 1 zamestnanec
  - v Inštitúte pre verejnú správu –Správne konanie - aplikácia správneho poriadku v praxi – 1 zamestnanec
  - v Inštitúte pre verejnú správu –Nové výzvy pre Slovenskú republiku v Európskej únii – 2 zamestnanci
  - v Inštitúte pre verejnú správu – Správa registratúry, hodnotenie a vyraďovanie záznamov, archív organizácie – 1 zamestnanec

- na úrovni SFK Bratislava:
  - v rámci schváleného projektu financovaného z prostriedkov ESF , kód projektu 13120110312, evidenčné číslo projektu DP 409/06-I/32-2.1, názov projektu “Program vzdelávania zamestnancov Správy finančnej kontrolu Bratislava“ sa 52 zamestnancov zúčastňuje na vzdelávacích aktivitách:

- Účtovníctvo verejnej správy
- Audit a kontrola
- Rozvoj komunikačných zručností a zvládanie stresu
- Rozvoj manažérskych zručnosti
- Anglický jazyk
- Školenie k novelám Zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov absolvovalo 66 zamestnancov - lektorka Ing. A. Mitošinková,
- V rámci vzdelávacej akcie organizovanej SFK BA , ktorú absolvovalo 71 zamestnancov sa uskutočnili prednášky : Štrukturálne fondy programovacieho obdobia 2007-2013 - lektorka Mgr. A. Kostolná, Akruálne účtovníctvo od 1.1.2008 – lektor Ing. Š. Fabián
- formou doplnkového vzdelávania a to rôznych odborných seminárov organizovaných externými vzdelávacími agentúrami z dôvodov zmien legislatívy ( novela zákona o sociálnom poistení, zdaňovanie príjmov zo závislej činnosti, ročné zúčtovanie zdravotného poistenia, zákon o slobodnom prístupe k informáciám, novela Zákonníka práce a pod.), ktorých sa zúčastnilo 26 zamestnancov
- v súlade s § 54 zákona NR SR č. 312/2001 Z. z. o štátnej službe v znení neskorších predpisov piati zamestnanci externou formou študovali na vysokej škole, z toho dvaja školu úspešne ukončili.

Celkový objem prostriedkov použitých

na vzdelávanie zamestnancov: 464 319,10 Sk

z toho: z prostriedkov ESF: 160 779,60 Sk

6.3 Vzdelanostná štruktúra zamestnancov

Z celkového počtu 83 zamestnancov vo fyzických osobách bola v roku 2007 kvalifikačná štruktúra zamestnancov SFK nasledovná:

- počet zamestnancov s VŠ vzdelaním III. stupňa: 0
- počet zamestnancov s VŠ vzdelaním II. stupňa:65
- počet zamestnancov s VŠ vzdelaním I. stupňa: 3
- počet zamestnancov s SŠ vzdelaním:12
- počet zamestnancov s nižším vzdelaním: 3

6.4. Veková štruktúra zamestnancov SFK Bratislava:

Vek | Počet zamestnancov
do 20 rokov | 0
od 21 - 30 rokov | 9
od 31 - 40 rokov | 14
od 41 - 50 rokov | 23
od 51 - 60 rokov | 34
nad 60 rokov | 3

6. 5.Organizačná štruktúra SFK Bratislava

Organizačnú štruktúru platnú od 1. 1. 2006 tvoril odbor finančnej kontroly, odbor ekonomicko – správny a osobný úrad, referát vnútornej kontroly, referát VK a vnútorného auditu a ZÚ. Odbory sa členia na oddelenia. V rámci oddelení odboru finančnej kontroly sú vytvorené kontrolné skupiny.

7. Ciele a prehľad ich plnenia

7.1.Finančná kontrola

Kontrolná činnosť odboru finančnej kontroly SFK Bratislava vychádzala v roku 2007 zo zamerania a plánu kontrolnej činnosti sekcie systému verejnej vnútornej finančnej kontroly MF SR. Správa finančnej kontroly Bratislava splnila úlohy určené v pláne kontrolnej činnosti na rok 2007.

Číselné zhrnutie výsledkov následných finančných kontrol vykonaných SFK Bratislava

v rokoch 2004

# Odbor finančnej kontroly | 2003 | ### 2004
počet vykonaných kontrol | 927 | 852
Z toho | kontroly podľa plánu | 865 | 702
kontroly nad rámec plánu | 62 | 150
porušenie rozpočtovej disciplíny | 72 645 409,- Sk | 55 895 101,- Sk
Z toho | neoprávnene použité finančné prostriedky | 18 207 674,- Sk | 8 039 050,- Sk
zadržané finančné prostriedky | 18 919 053,- Sk | 23 752 217,- Sk
penále | 35 518 682,- Sk | 24 103 834,- Sk
nehospodárne použité finančné prostriedky | 1 271 209,- Sk | 598 756,- Sk
ostatné zistenia | 154 135 183,- Sk | 54 905 256,- Sk
dočasne zadržané finančné prostriedky | 13 176 506,- Sk | 8 217 553,- Sk
Zistenia celkom | 241 228 307,- Sk | 119 616 666,- Sk

V tabuľke sú spracované a uvedené údaje výsledkov následných finančných kontrol za roky 2003 a 2004 tak, ako vyplynuli z uplatnenia zákona č. 303/1995 Z.z. o rozpočtových pravidlách, ktorý platil do konca roka 2004. Od 1.1.2005 nadobudol účinnosť zákon č. 523/2004 Z.z. o rozpočtových pravidlách verejnej správy a nedostatky zistené pri výkone následnej finančnej kontroly sa kvalifikujú podľa tohto zákona, pričom systém ukladania sankcií je odlišný (vecne aj metodicky) od zákona č. 303/1995 Z.z. o rozpočtových pravidlách, a preto údaje uvádzané za roky 2005, 2007nie sú porovnateľné s údajmi za predchádzajúce roky.

# Odbor finančnej kontroly | 2005 | ### 2006 | ### 2007
Celkový počet ukončených následných finančných kontrol | 800 | 509 | 323
z toho: | ukončené správou (nedostatky boli zistené) | 240 (30%) | 195 (38%) | 168 (52%)
ukončené záznamom (bez nedostatkov) | 560 | 314 | 155
počet ukončených kontrol podľa plánu | 682 | 450 | 288
z toho | ukončené správou | 181 (27%) | 157 (34%) | 141 (49%)
ukončené záznamom | 501 | 293 | 147
počet ukončených kontroly nad rámec plánu | 118 | 59 | 35
z toho | ukončené správou | 59 | 38(64%) | 27 (77%)
ukončené záznamom | 59 | 21 | 8
porušenie finančnej disciplíny vo výške | 145 794 697,- | 186 717 624,- | 808 380 392,-
z toho | poskytnutie alebo použitie verejných prostriedkov v rozpore s určeným účelom (§ 31 ods. 1, písm. a)) | 40 630 619,- | 7 191 051,- | 3 482 918,-
poskytnutie alebo použitie verejných prostriedkov nad rámec oprávnenia, ktorým dôjde k vyššiemu čerpaniu verejných prostriedkov (§ 31 ods. 1, písm. b)) | 7 312 162,- | 56 249 429,- | 11 648 769,-
neodvedenie prostriedkov subjektu verejnej správy v ustanovenej alebo určenej lehote a rozsahu (§ 31 ods. 1, písm. c)) | 5 885 527,- | 3 827 042,- | 2 879 698,-
neodvedenie výnosu z verejných prostriedkov do rozpočtu subjektu verejnej správy v ustanovenej alebo určenej lehote a rozsahu (§31 ods. 1, písm. d)) | 1 296 523,- | 364 219,- | 4 502 291,-
prekročenie lehoty ustanovenej alebo určenej na použitie verejných prostriedkov (§ 31 ods. 1, písm. e)) | 1 000 000,- | 561 858,- | 51 577 456,-
prekročenie rozsahu splnomocnenia na prevzatie záväzku podľa § 19 ods. 5 (§ 31 ods. 1 písm. f)) | 0,- | 7 372 389,- | 4 129 099,-
umožnenie bezdôvodného obohatenia získaním finančného prospechu z verejných prostriedkov (§ 31 ods. 1, písm. g)) | 3 031 593,- | 0,- | 17 732,-
nehospodárne, neefektívne a neúčinné vynakladanie verejných prostriedkov (§ 31 ods. 1, písm. j)) | 1 329 341,- | 13 706 146,- | 3 231 958,-
nedodržanie ustanoveného alebo určeného spôsobu nakladania s verejnými prostriedkami (§ 31 ods. 1, písm. k)) | 55 041 754,- | 5 137 836,- | 244 888 051,-
úhrada preddavku z verejných prostriedkov v rozpore so zákonom NR SR č. 523/2004 Z. z. alebo v rozpore s podmienkami určenými pri poskytnutí verejných prostriedkov (§ 31 ods. 1, písm. l)) | 10 771 241,- | 7 721 206,- | 2 910 338,-
porušenie pravidiel a podmienok, pri poskytovaní prostriedkov z rozpočtu verejnej správy subjektom verejnej správy (§ 31 ods. 1, písm. m)) | 9 953 991,- | 0,- | 0,-
porušenie pravidiel a podmienok, za ktorých boli verejné prostriedky poskytnuté (§31 ods. 1, písm. n)) | 9 541 946,- | 84 586 448,- | 479 112 082,-
Odvod a penále za porušenie finančnej disciplíny | 85 866 376,- | 72 710 582,- | 629 629 565,-
z toho | odvod finančných prostriedkov za porušenie finančnej disciplíny | 54 504 653,- | 67 284 305,- | 467 257 669,-
penále | 31 361 723,- | 5 426 277,- | 162 371 896,-
Ostatné zistenia | 375 384 780,- | 26 472 798,- | 15 418 106,-
Zistenia celkom | 552 541 200,- | 218 456 584,- | 986 170 393,-
Ďalšie zistenia finančnej nevyčísliteľné | 104 | 267 | 337
Celkový počet kontrolných zistení | 455 | 564 | 1 354

Správa finančnej kontroly Bratislava vykonávala v roku 2007 následné finančné kontroly v súlade s kompetenciami vymedzenými zákonom NR SR č. 440/2000 Z. z. o správach finančnej kontroly v znení neskorších predpisov a zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona 618/2004 Z. z..

Kontrolná činnosť vychádzala pri výkone následnej finančnej kontroly v roku 2007 zo zamerania a plánu kontrolnej činnosti Ministerstva financií SR (ďalej len „MF SR).

SFK Bratislava v roku 2007 vykonala v súlade s plánom kontrolnej činnosti na rok 2007 následné finančné kontroly:

- použitia verejných prostriedkov na financovanie potrieb v oblasti pôdohospodárstva,
- použitia verejných prostriedkov na financovanie potrieb v oblasti vnútra,
- použitia verejných prostriedkov na financovanie potrieb v oblasti práce, sociálnych vecí a rodiny (vykonávanie kontrol pokračovalo aj v I. štvrťroku 2008),
- použitia verejných prostriedkov na financovanie potrieb v oblasti kultúry,
- použitia verejných prostriedkov na financovanie potrieb v oblasti geodézie, kartografie a katastra SR,
- splnenia opatrení prijatých na nápravu nedostatkov zistených finančnou kontrolou a na odstránenie príčin ich vzniku – ŠR SR a EÚ,
- dotácií poskytnutých zo štátneho rozpočtu obciam,
- prostriedkov poskytnutých z rozpočtovej rezervy vlády SR a rozpočtovej rezervy predsedu vlády SR,
- hospodárenia s prostriedkami predvstupového programu PHARE a prostriedkami spolufinancovania
- hospodárenia s prostriedkami predvstupového programu ISPA/Kohézny fond a prostriedkami spolufinancovania
- oprávnenosti použitia prostriedkov z predvstupového programu SAPARD
- správnosti a oprávnenosti použitia prostriedkov Európskeho poľnohospodárskeho usmerňujúceho a záručného fondu v rámci SOP Poľnohospodárstvo a rozvoj vidieka a prostriedkov spolufinancovania zo štátneho rozpočtu
- správnosti a oprávnenosti použitia prostriedkov Európskeho fondu regionálneho rozvoja v rámci SOP Priemysel a služby a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho fondu regionálneho rozvoja v rámci OP Základná infraštruktúra a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho sociálneho fondu v rámci SOP Ľudské zdroje a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho sociálneho fondu v rámci JPD NUTS II – Bratislava Cieľ 3 a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho fondu regionálneho rozvoja v rámci JPD NUTS II – Bratislava Cieľ 2 a prostriedkov spolufinancovania zo štátneho rozpočtu SR
- správnosti a oprávnenosti použitia prostriedkov Európskeho sociálneho fondu v rámci Iniciatívy Spoločenstva - EQUAL a prostriedkov spolufinancovania zo štátneho rozpočtu SR
- splnenia opatrení prijatých na nápravu nedostatkov zistených následnou finančnou kontrolou a na odstránenie príčin ich vzniku - EÚ
- hospodárenia s prostriedkami Európskeho fondu pre utečencov a prostriedkami spolufinancovania zo ŠR SR

Nad rámec plánu boli vykonané ďalšie kontroly, ktoré vyplynuli z požiadaviek MF SR a to:

- kontrola zameraná na použitie finančných prostriedkov zo ŠR SR poskytnutých z rozpočtovej kapitoly Ministerstva dopravy, pôšt a telekomunikácií SR,
- kontrola účtovného vysporiadania záväzkov a pohľadávok prostredníctvom spoločnosti VERITEĽ, a.s., v členení na bežné a kapitálové výdavky
- kontroly na preverenie skutočností v zmysle § 19 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov
- kontrola hospodárenia a nakladania s majetkom štátu

Výsledné správy z vykonaných následných finančných kontrol použitia verejných prostriedkov na financovanie potrieb z oblastí:

- vnútra,
- práce, sociálnych vecí a rodiny
- kultúry,
- geodézie, kartografie a katastra SR,

boli podkladom pre vypracovanie materiálov predložených do porady vedenia MF SR.

Zamestnanci SFK Bratislava spolupracovali pri výkone následných finančných kontrol vykonávaných MF SR. Išlo o nasledujúce kontrolované subjekty:

- Ministerstvo financií SR, Bratislava (vnútorná kontrola)
- Colný kriminálny úrad, Bratislava

- SFK Bratislava spolupracovala zároveň s MF SR pri výkone kontrol prostriedkov EÚ v subjektoch:

- Ministerstvo výstavby a regionálneho rozvoja SR, Bratislava (6 kontrol z toho 2 kontroly začaté v roku 2006)
- Ministerstvo práce, sociálnych vecí a rodiny SR, Bratislava (4 kontroly z toho 1 kontrola začatá v roku 2006)
- Ministerstvo pôdohospodárstva SR, Bratislava
- Pôdohospodárska platobná agentúra, Bratislava

Výsledky následných finančných kontrol vykonaných v roku 2007 sú rozpracované v Ročnej správe o výsledkoch následných finančných kontrol za rok 2006, ktorú SFK Bratislava vypracovala v zmysle príslušných ustanovení zákona NR SR č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona NR SR č. 618/2004 Z. z. a zaslala na MF SR.

V roku 2007 boli podľa zákona č. 18/1996 Z. z. o cenách v znení neskorších predpisov vykonané 4 cenové kontroly.

- ukončené protokolom o výsledku kontroly (nedostatky boli zistené) 2 (50%)

- ukončené záznamom (nedostatky neboli zistené) 2

Kontrolami bolo zistené prekročenie maximálnej ceny za prenájom nebytových priestorov pre orgán štátnej správy v roku 2004 porušenie § 18 ods. 1 písm. a) v celkovej výške 402 744,- Sk.

7.2.Vyhodnotenie výsledkov správneho konania

Správa finančnej kontroly Bratislava v súlade s ustanovením § § 3 zákona NR SR č. 440/2000 Z.z. o správach finančnej kontroly vydala za obdobie roka 2007 podľa zákona č. 71/1967 Zb. o správnom konaní (správny poriadok) na výsledky následných finančných kontrol za porušenie rozpočtovej disciplíny podľa zák.č. 523/2004 Z.z. o rozpočtových pravidlách verejnej správy v znení neskorších predpisov 82 rozhodnutí, z toho 52 bolo vydaných na základe následných finančných kontrol vykonaných SFK Bratislava. Na základe podnetov z iných kontrolných orgánov bolo vydaných 30 rozhodnutí, pričom celkove za rok 2007 sme obdobných podnetov dostali celkove 66.

Správne konanie na I. stupni (z následných finančných kontrol - zák.č. 523/2004 Z.z. o rozpočtových pravidlách verejnej správy v znení neskorších predpisov)

Právoplatnosť nadobudlo 79 rozhodnutí, z toho:

vydaných v r. 2006 ......................................... 5

vydaných v r. 2007 ................................. ....... 74

Správne konanie na II. stupni ( z následných finančných kontrol)

Odvolanie proti rozhodnutiu v roku 2007 podalo 20 účastníkov správneho konania.

MF SR na II. stupni správneho konania v roku 2007 rozhodlo o 17 odvolaniach v prípade rozhodnutí, vydaných v roku 2007 a ešte o 5 rozhodnutiach z roku 2006, čiže spolu o 22 odvolaniach.

Z toho:

- 12 rozhodnutí prvého stupňa bolo potvrdených,
- v 3 prípadoch MF SR rozhodnutie vrátilo na nové konanie (Lezaza, s.r.o. Topoľčany; ZŠ Zlaté Klasy; Obec Starý Tekov),
- v 5 prípadoch rozhodnutie SFK BA zrušilo ( Konfederácia športových zväzov, BA; Úrad práce, soc. vecí a rodiny BA; Obec Veľký Lapáš; UNITOP SR ,BA; Národná diaľničná spoločnosť, BA),
- v 2 prípadoch rozhodnutie SFK BA zmenilo (Národná diaľničná spoločnosť, BA ; Štátny pedagogický ústav BA).

O 2 odvolaniach MF SR nerozhodlo do konca roku 2007 a 1 odvolanie ( podané v decembri 2007) ešte nebolo do konca roku 2007 postúpené na vybavenie MF SR.

Súdne konanie, konkurzné konanie, exekučné konanie ( z následných finančných kontrol)

- v súdnom konaní je 5 prípadov (Law Comp, s.r.o. Štúrovo – 748 426.- Sk; Nitriansky komunitný fond, Nitra – 91 227.- Sk; VŠVU, Bratislava – 585 117.- Sk; Obec Šoporňa - 156 768.- Sk; Nadácia Maruška,Trnava – 213 044.- Sk ;LIKO, BA – 355 678.- Sk; Alžbeta Jonášová, Šárovce – 97 416.- Sk, Slovenská zdravotnícka univerzita, Bratislava – 17 982 140.- Sk )
- v konkurznom konaní sú 3 prípady (Ovopuk Pukanec– 6 040 725.- Sk, Mipros Hlohovec – 1 007 871.- Sk a PDP Dubová – 182 004.- Sk),
- v exekučnom konaní sa nachádza celkove 60 prípadov, z toho 20 podaných v priebehu roka 2007, celkove v hodnote 161 164 829,50 Sk.

7.2.1. Súdne konanie, konkurzné konanie, exekučné konanie (z cenových kontrol )

- v konkurznom konaní sú 3 prípady (Sole Slovakia, a.s. Bratislava – 395 694.- Sk; Tesla Piešťany a.s. – 742 084.- Sk; HMS Pukanec – 100 000.- Sk)

- v exekučnom konaní sa nachádza 1 prípad ( CONSULT,v.o.s. Bratislava – 950 000.- Sk)

7.2.2.Pokuty z právoplatných rozhodnutí (z cenových kontrol )

Do 31.12.2007 neboli uhradené pokuty z právoplatných rozhodnutí :

- SOLE Slovakia 395 694,- Sk
- Tesla Piešťany a.s. 742 084,- Sk
- CONSULT v.o.s Bratislava 950 000,- Sk
- HMS Pukanec 100 000,- Sk

S p o l u 2 187 778,- Sk

Výška neuhradených pohľadávok z cenových kontrol je celkovo 2 187 778,- Sk.

7.3. Vybavenie podaní sťažností, petícií, podnetov a žiadostí o informácie za rok 2007

1. Vybavenie sťažností a petícií

Na SFK Bratislava v roku 2007 bola prijatá 1 sťažnosť. Týkala sa postupu pracovníkov kontrolnej skupiny pi výkone kontrolnej činnosti v preverovanom subjekte. Po prešetrení všetkých skutočnosti v nej uvedených, sťažnosť bola posúdená ako neopodstatnená.

V hodnotenom období nebola prijatá žiadna sťažnosť zo strany zamestnancov SFK Bratislava a taktiež neboli prijaté žiadne petície.

7.3.2Vybavenie podaní podnetov na vykonanie finančnej a cenovej kontroly

V roku 2007 na SFK Bratislava bolo prijatých 41 podnetov, ktoré boli vybavované nad rámec hlavnej agendy (v roku 2006, 35 podnetov).

Väčšina podaní sa týkala záležitosti, ktoré v súlade s ustanoveniami zákona č. 440/2000 Z.z. o finančných správach a zákona NR SR č. 18/1996 Z.z. o cenách v znení neskorších predpisov a o zmene a doplnení niektorých zákonov, správa finančnej kontroly nie je kompetentná šetriť.

Ide hlavne o problematiku podnetov na vykonanie následnej finančnej kontroly alebo cenovej kontroly z hľadiska výšky platieb za dodávku tepla, teplej vody a spôsobu vedenia účtovníctva spoločnosťami spravujúcimi bytové a nebytové priestory ich vlastníkom. Prijaté podania sa taktiež týkali reštitúcií, kompenzácií za neposkytnuté služby cestovnou kanceláriou a pod. Ostané podania mali informačný charakter.

Z celkového počtu 41 podaní, bolo 10 podaní posúdených ako podnety na vykonanie následnej finančnej kontroly a 2 podania boli posúdené ako podnety na vykonanie cenovej kontroly. Pisatelia podnetov boli s výsledkami vykonaných kontrol následne oboznamovaní.

7.3.3 Anonymné podnety na vykonanie finančnej a cenovej kontroly

V roku 2007 z celkového počtu 41 prijatých podaní boli 3 podania anonymné (v roku 2006 z 35 podaní bolo 8 anonymných). Jedno podanie sa týkalo krátenia tržieb spoločnosti, ktorá je prevádzkovateľom hazardných hier, v druhom prípade sa podanie týkalo organizácie prevádzky v úradovní pošty. Tieto podania boli odstúpené podľa vecnej príslušnosti kompetentným orgánom. Tretie podanie sa týkalo hospodárenia výskumného ústavu živočíšnej výroby, v ktorom bola vykonaná následná finančná kontrola.

7.3.4 Počet žiadostí o poskytnutie informácie.

SFK Bratislava v roku 2007 prijala jednu žiadosť o poskytnutie informácie, ktorá bola vybavená v intenciách zákona č. 211/2000 Z.z. o slobodnom prístupe k informáciám – požadované informácie boli sprístupnené.

Žiadateľ sa dožadoval poskytnutia informácií ohľadne štruktúry informačného systému SFK BA. Získané informácie mali byť využité v komerčnej sfére na vypracovanie ponuky SFK Bratislava v oblasti používaného hardwaru.

### 8. Hodnotenie a analýza vývoja organizácie v danom roku

8.1.Hodnotenie a analýza vývoja organizácie zo strany SFK Bratislava

SFK Bratislava v roku 2007 splnila plán kontrolnej činnosti vypracovaný v nadväznosti na plán kontrolnej a dozornej činnosti MF SR. Na kontrolnú činnosť organizácie výrazne vplývali v roku 2007 najmä podnety na vykonanie kontroly zo strany MF SR a iných subjektov.

Vecné – číselné – zhrnutie výsledkov kontrolnej činnosti za roky 2003, 2004, 2005, 2007 je uvedené v časti 7.1 Finančná kontrola tejto správy.

Správa finančnej kontroly Bratislava ako rozpočtová organizácia napojená na štátny rozpočet prostredníctvom kapitoly Ministerstva financií SR používala pre svoju činnosť iba prostriedky pridelené správcom kapitoly.

V porovnaní s rozpisom bolo vykonaných v priebehu roka 2007 celkom 10 rozpočtových opatrení, ktorými sa celkové výdavky organizácie v absolútnom vyjadrení zvýšili v rozpočte roka o 5 654 tis. Sk, bežné výdavky o 2 336 tis. Sk a kapitálové výdavky o 3 318 tis. Sk.

Zo zhodnotenia výsledkov dosiahnutých Správou finančnej kontroly Bratislava za sledované obdobie vyplýva, že v porovnaní s plánom úloh, ako aj s hodnotením činnosti v predchádzajúcom roku sa dosiahli priaznivé výsledky v odhaľovaní nedostatkov v kontrolovaných subjektoch.

Osobitným, pretrvávajúcim problémom (tak, ako bolo už vyššie uvedené v časti 2.2.4) sú obmedzené možnosti odmeňovania zamestnancov a s tým spojené možnosti zvyšovania ich zainteresovanosti na dosahovaných pracovných výsledkoch, čo negatívne ovplyvňuje ich profesijnú stabilizáciu.

Tak isto možno kriticky hodnotiť viaceré výsledky kontrol ústredných orgánov, na základe ktorých by mala Správa finančnej kontroly Bratislava vykonať prvostupňové rozhodnutia. V zasielaných výsledkoch kontrol nebolo dostatočne a zákonným spôsobom zadokumentované porušenie finančnej disciplíny. V dôsledku uvedeného musela Správa finančnej kontroly Bratislava vykonať u preverovaných subjektov dodatočné kontroly nad rámec plánu kontrol (v roku 2007 celkom v 9 prípadoch) za účelom overenia zistení tak, aby sa mohlo pristúpiť k realizácii prvostupňových rozhodnutí.

Z hľadiska prípravy legislatívy a ďalších postupov sa nepodarilo zlepšiť komunikáciu zo strany ústredných orgánov najmä pri posudzovaní nových právnych noriem v pripomienkovom konaní. V tejto súvislosti bude potrebné zlepšiť okrem komunikácie i spôsob výmeny a získavania poznatkov z kontroly nakladania s prostriedkami Európskej únie. V budúcom období bude potrebné vykonať, okrem už uvedeného, i celý rad opatrení smerujúcich k vypracovaniu jednotných metodických postupov, pokynov, príručiek a manuálov.

SFK Bratislava venuje aj naďalej zvýšenú pozornosť ďalšiemu vzdelávaniu zamestnancov. V roku 2007 bol otvorený ďalší kurz vzdelávania zamestnancov (s termínom ukončenia v auguste 2008), zameraný na zvyšovanie kvalifikácie a úrovne znalostí a zručností v oblastiach finančnej kontroly, vnútorného auditu, postupov účtovania v rámci novej legislatívy, manažerského vzdelávania, zvládania stresu, komunikačných techník a ovládania cudzích jazykov.

V tejto súvislosti sa otvára aj otázka, či uvedené zvyšovanie profesijnej úrovne kmeňových zamestnancov (nadobudnuté informačné zručnosti, „vodičák ECDL“) tiež neprispieva k ich odchodu na lepšie odmeňované (platené) pracovné pozície.

8.2.Hodnotenie organizácie Správa finančnej kontroly Bratislava za rok 2007zo strany ústredného orgánu

Správa finančnej kontroly Bratislava bola zriadená zákonom č. 440/2000 Z. z. o správach finančnej kontroly v znení neskorších predpisov (ďalej len „zákon o správach finančnej kontroly“) ako samostatný kontrolný orgán, ktorý je svojimi príjmami a výdavkami napojený na rozpočet Ministerstva financií SR (ďalej len „ministerstvo“). Správa finančnej kontroly Bratislava (ďalej len „SFK Bratislava“) má kontrolnú pôsobnosť v územných obvodoch Bratislavského, Trnavského a Nitrianskeho kraja. Novelou zákona o správach finančnej kontroly bola v roku 2004 rozšírená ich územná pôsobnosť a ministerstvo môže poveriť SFK Bratislava výkonom kontroly aj mimo územných obvodov vymedzených v zákone.

Pri výkone finančných kontrol je SFK Bratislava viazaná zákonmi a inými všeobecne záväznými právnymi predpismi. Vykonáva následnú finančnú kontrolu podľa zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/ 2004 Z. z., cenovú kontrolu podľa zákona č. 18/1996 Z. z. o cenách v znení neskorších predpisov, kontrolu správy a nakladania s majetkom štátu podľa zákona č. 278/1993 Z. z. o správe majetku štátu v znení neskorších predpisov, kontroly štrukturálnych fondov podľa čl. 10 nariadenia Komisie (ES) č. 438/2001, kontroly ISPA/Kohézneho fondu podľa čl. 9 nariadenia Komisie (ES) č. 1386/2002 a kontroly iných finančných nástrojov zo zahraničia podľa osobitných predpisov.

Kontrolná činnosť SFK Bratislava v roku 2007 vychádzala zo Zamerania a plánu auditnej, kontrolnej a dozornej činnosti na rok 2007, schváleného poradou vedenia ministerstva, ktorým boli konkretizované ciele a v rámci nich aj výber subjektov pre výkon kontroly a z vlastného Zamerania a plánu kontrolnej činnosti na rok 2007. Kontrolná činnosť SFK Bratislava projektov spolufinancovania z fondov EÚ v roku 2007 vychádzala zo Zamerania a plánu overovania účinnosti riadiacich a kontrolných systémov a overovania deklarovaných výdavkov na rok 2007.

Z následných finančných kontrol, ktoré vykonala SFK Bratislava v spolupráci s ministerstvom v priebehu roka 2007, je potrebné vyzdvihnúť kontroly tematicky zamerané na poskytovanie a použitie verejných prostriedkov na financovanie potrieb v rezorte Ministerstva vnútra SR, s dôrazom na overenie hospodárenia s verejnými prostriedkami a nakladanie s majetkom štátu vo vybraných krajských úradoch za obdobie rokov 2004 až 2006. Ďalej je potrebné poukázať na kontroly hospodárenia s verejnými prostriedkami a nakladanie s majetkom štátu vo vybraných katastrálnych úradoch a vo vybraných organizáciách v oblasti kultúry.

Jednou z prioritných oblasti, ktorej venovala SFK Bratislava v roku 2007 pozornosť, boli finančné kontroly zamerané na overovanie hospodárenia s verejnými prostriedkami a nakladanie s majetkom štátu vo vybraných organizáciách rezortu Ministerstva práce, sociálnych vecí a rodiny SR.

Ďalšie kontrolné aktivity SFK Bratislava v roku 2007 boli zamerané na kontrolu hospodárenia s finančnými prostriedkami poskytnutými zo štátneho rozpočtu obciam a organizáciám v ich zriaďovateľskej pôsobnosti, kontrolu dotácií poskytnutých zo štátneho rozpočtu podnikateľským subjektom z rozpočtovej kapitoly Ministerstva pôdohospodárstva, kontrolu finančných prostriedkov poskytnutých z rozpočtovej rezervy vlády SR a rezervy predsedu vlády SR.

Dôležitou oblasťou činnosti, ktorú zabezpečovalo ministerstvo prostredníctvom SFK Bratislava, bolo vykonávanie následných finančných kontrol prostriedkov EÚ.

SFK Bratislava v tejto oblasti v roku 2007 ukončila samostatne alebo v spolupráci s inými kontrolnými orgánmi 63 následných finančných kontrol, z toho: 51 kontrol štrukturálnych fondov, 5 kontrol prostriedkov ISPA/Kohézny fond, 2 kontroly Fondu solidarity EÚ, 1 kontrolu PHARE, 1 kontrolu SAPARD, 1 kontrolu Európskeho fondu utečencov, 2 kontroly splnenia opatrení prijatých na nápravu nedostatkov.

SFK Bratislava evidovala kontroly a výsledky z vykonaných kontrol do informačného systému CEDIS a údaje týkajúce sa nezrovnalostí podľa príslušnej legislatívy EÚ do ITMS. Taktiež podľa Postupov pre finančnú kontrolu štrukturálnych fondov a Kohézneho fondu, 3. verzia SFK Bratislava vypracovávala aj Správy o zistených nezrovnalostiach.

SFK Bratislava vykonala v roku 2007 9 následných finančných kontrol nad rámec Zamerania a plánu overovania účinnosti riadiacich a kontrolných systémov a overovania deklarovaných výdavkov na rok 2007, ktoré sa týkali štrukturálnych fondov, programu PHARE a programu SAPARD.

Údaje z vykonaných kontrol zaevidované SFK Bratislava v informačnom systéme CEDIS využívalo ministerstvo k vypracovaniu ročných správ týkajúcich sa štrukturálnych fondov podľa článku 13 nariadenia (ES) č. 438/2001, týkajúcich sa prostriedkov ISPA/Kohézneho fondu podľa článku 12 nariadenia (ES) č. 1386/2002, ďalších priebežných a výročných správ, ktoré sú zasielané Európskej komisii a taktiež tieto údaje sú súčasťou materiálov predkladaných na rokovania vlády SR.

Prínosom SFK Bratislava je vykonávanie overenia minimálne 5% oprávnených výdavkov stanovených podľa čl. 10 ods. 2 nariadenia Rady (ES) č. 438/2001 a vykonávanie overenia minimálne 15% nárokovateľných výdavkov stanovených podľa čl. 9 ods. 2 nariadenia Komisie (ES) č. 1386/2002. Ďalšími prínosmi SFK Bratislava sú ochrana finančných záujmov EÚ, prevencia nezákonného nakladania s prostriedkami štátneho rozpočtu určenými na spolufinancovanie projektov z fondov EÚ a taktiež prevencia nezákonného nakladania s prostriedkami iných nástrojov finančnej pomoci zo zahraničia.

Po ukončení kontrol týkajúcich sa rovnakej problematiky, SFK Bratislava v rámci svojej pôsobnosti vyhodnocovala ich výsledky a navrhovala opatrenia. Analýza výsledkov kontrol SFK Bratislava bola podkladom pre plánovacie a rozhodovacie procesy vlády SR, Ministerstva financií SR, ostatných ústredných orgánov štátnej správy a Najvyššieho kontrolného úradu SR. Ministerstvo využívalo tieto výsledky ako zdroj informácií pre potreby riadenia a rozhodovania na úrovni ústredného orgánu štátnej správy. Vykonané kontroly a ich výsledky po analýze a spracovaní vytvárali prehľad o úrovni finančnej disciplíny v štátnych rozpočtových a príspevkových organizáciách, u príjemcov prostriedkov štátneho rozpočtu, štátnych fondov alebo prostriedkov Európskych spoločenstiev.

Zistenia o výsledku následných finančných kontrol zobrazovali objektívny stav kontrolovaných skutočností, poukazovali na nesúlad so všeobecne záväznými právnymi predpismi a internými predpismi a súčasne aj na príčiny tohto stavu a dôsledky, ktoré z neho vyplývajú.

Vykonávaním kontrol na základe podnetov organizácií a občanov a vybavovaním sťažností, ktorými občania poukazovali na podozrenia z porušovania zákonov a právnych predpisov, prispievala SFK Bratislava k riešeniu problémov týkajúcich sa ochrany spotrebiteľov.

SFK Bratislava napomáhala svojou kontrolnou činnosťou vráteniu zdrojov do štátneho rozpočtu SR, respektíve štátnych fondov, a to odhaľovaním nezákonných, nehospodárnych a neefektívnych postupov a konaní právnických a fyzických osôb, ktorých činnosť bola v plnom rozsahu alebo čiastočne formou príspevkov financovaná zo štátneho rozpočtu SR, respektíve jednorazovo zo štátnych fondov. Zároveň prispievala svojou činnosťou k ochrane spotrebiteľa kontrolou v oblasti cien a riešila sťažnosti a podania fyzických a právnických osôb.

Okrem kontrol vykonávaných podľa Zamerania a plánu kontrolnej činnosti na rok 2007, vykonávala SFK Bratislava aj mimoriadne kontroly na základe oznámení a požiadaní iných orgánov štátnej správy, kontrolných orgánov a dožiadaní kriminálnej a finančnej polície. Podozrenia zo spáchania trestnej činnosti zistené pri výkone kontroly boli oznamované orgánom činným v trestnom konaní.

Kontroly vykonané nad rámec Zamerania a plánu kontrolnej činnosti na rok 2007 priniesli, okrem samotných zistení, aj množstvo informácií, poznatkov, podnetov, ktoré bude možné využiť pri tvorbe metodiky a pri riadení v oblasti verejných financií.

Zovšeobecnené poznatky kontrolnej činnosti SFK Bratislava sú využívané najmä v oblasti tvorby a realizácie štátneho rozpočtu a rozpočtov rozpočtových kapitol, tvorby a uskutočňovania finančnej a cenovej politiky, finančno-ekonomických nástrojov v oblasti podnikania a v legislatívnom procese pri tvorbe právnych predpisov. Poznatky sa využívajú v informáciách a správach pripravovaných na rokovania porád vedenia ministerstva, na rokovanie vlády SR a Národnej rady SR.

Nezanedbateľným prínosom SFK Bratislava v oblasti kontrolnej činnosti je prevencia nezákonného nakladania s verejnými prostriedkami subjektov verejnej správy.

9. Hlavné skupiny užívateľov výstupov organizácie

Výsledky činnosti SFK Bratislava využívajú predovšetkým:

- MF SR (výkon kontrol v súlade s plánom a zameraním kontrolnej činnosti MF SR na jednotlivý rok a výkon kontrol nad rámec zamerania kontrolnej činnosti na základe podnetov MF SR, vypracovanie ročnej správy o výsledkoch finančných kontrol a predkladanie MF SR, spolupráca s MF SR pri kontrolných aktivitách a iných úlohách, predkladanie výsledkov kontrol a vypracovanie stanovísk,
- ostatné ústredné orgány a NKÚ SR a úrady práce, sociálnych vecí a rodiny SR (vydávanie rozhodnutí v správnom konaní za účelom uloženia odvodu a penále za porušenie finančnej disciplíny na základe výsledkov kontrol týchto orgánov),
- orgány Európskej únie (zabezpečenie informovanosti o vykonaných kontrolách a úrovni dodržiavania legislatívy Európskej únie, legislatívy SR a vnútorných aktov riadenia pri hospodárení s prostriedkami Európskej únie),
- rozpočtové a príspevkové organizácie, ako i podnikateľské subjekty, v ktorých sa odráža výchovná funkcia kontrolnej činnosti, čo sa prejavuje v dodržiavaní zákonnosti v nasledujúcich obdobiach ich činnosti,
- ostatné subjekty a široká verejnosť (výkon kontrol na základe podnetov týchto subjektov, poskytovanie informácii o výsledkoch kontrol na základe zákona o slobodnom prístupe k informáciám) v prípadoch, ak na základe ich podnetov sú vykonávané kontroly a prijímané opatrenia na odstránenie zistených nedostatkov,
- orgány činné v trestnom konaní,
- riadiace orgány (ministerstvá) pri vyhodnocovaní žiadostí na poskytnutie podpory zo štrukturálnych fondov Európskej únie.

Ing. Peter Hrnek, CSc.

riaditeľ SFK Bratislava